
Spre deosebire de alte enigme ale 
Pământului, acum avem în fată un mister 
cu totul „original”: este deschis tuturor 
oamenilor de pe întreaga planetă, în timp 
real şi fără a putea fi deformat sau 
mistificat de autorităţi. Misterul globilor 
luminoşi din fotografiile ce vă aparţin vi 
se adresează direct pentru a-l rezolva 
chiar dumneavoastră, fără intermediari. 
Este un eveniment nemaiîntâlnit până 
acum în istorie, la care suntem martori şi 
participanţi. 

Cartea de faţă vă explică ce sunt 
globii luminoşi şi de ce apar neinvitaţi în 
fotografiile personale. 

Cuvânt înainte 

Prezenta carte a luat naştere într-un mod firesc, în urma 
acumulării unui număr imens de fotografii speciale, publicate în 
site-ul autorilor Nina şi Răzvan Petre, la adresa www.spiritus.ro . 
Sunt speciale pentru că prezintă - în plus faţă de ceea ce se 
aşteptau operatorii aparatelor de fotografiat să obţină - nişte „pete” 
sau cercuri luminoase care nu ar fi trebuit să apară. S-ar zice că 
ceva sau cineva a dorit să le strice pozele realizate cu atâta grijă. 
Departe de a fi un fapt izolat şi neimportant, acest fenomen 
generează lent, dar sigur o adevărată revoluţie în gândirea 
omenirii. Pe întreaga planetă, oamenii descoperă în propriile poze 
acest gen de forme luminoase inexplicabile. Numărul apariţiilor 
stranii creşte de la o zi la alta, obligând atât fotografii amatori 
implicaţi, cât şi forurile ştiinţifice să caute o explicaţie plauzibilă. 
Nu este suficient să dăm vina pe defectele aparatelor, pe 
inabilitatea operatorilor sau pe alte cauze fizice la îndemână! Dacă 
lucrurile ar fi fost atât de simple, nu ar mai fi fost nevoie de găsirea 
altor cauze. 

Cartea pe care o aveţi în faţă vă expune ce se ştie până acum 
din punct de vedere ştiinţific, cu rezervele şi contraargumentele de 
rigoare. Este prezentat şi punctul de vedere spiritualist, împărtăşit 
de mulţi cercetători ai fenomenului, ca şi de autor. Faţă de alte 
cărţi similare (încă prea puţine în librăriile româneşti), veţi găsi 
aici un plus de claritate, viziune generală, conexiuni cu alte arii de 
interes şi, mai ales, informaţii inedite. Toate acestea fac din acest 
volum un reper bibliografic solid pentru cititorii dornici de 
informare de calitate. 


Mulţumim tuturor celor care ne-au trimis fotografii cu sfere 
luminoase. Fără sprijinul lor, probabil că această carte nu ar fi 
apărut. 

Răzvan-Alexandru Petre 
Braşov, 30 noiembrie 2011 

1. Despre „globii de lumină” 

Am botezat cu numele de „sfere de lumină”, sau „globi 
luminoşi”, ceea ce mass-media de limba engleză numeşte „orbs” - 
un termen deja consacrat. Ele sunt acele pete luminoase de formă 
circulară (sau de altă formă geometrică ori neregulată), uşor 
transparente, care apar inexplicabil în fotografii, din ce în ce mai 
frecvent. Anomaliile optice nu sunt vizibile cu ochiul liber în 
momentul fotografierii şi nici nu se identifică obiecte sau substanţe 
care să le fi provocat. Oameni din toată lumea, de diferite niveluri 
educaţionale, profesionale, culturale, găsesc în propriile poze de 
amatori sau profesioniste astfel de imagini stranii, care le provoacă 
emoţii profunde. Când ne confruntăm personal cu acest fenomen, 
ne punem întrebări fundamentale, de tipul: «Numai mie îmi apar 
asemenea globi luminoşi sau şi altora? Care este cauza? Apar la 
oricine? De ce nu apar tot timpul? Pot să le provoc la dorinţa 
mea?» etc. 

Iată un exemplu, în foto 1.0-1, unde doi globi luminoşi foarte 
vizibili au apărut inexplicabil într-o poză de familie. 



Foto 1.0-1 Doi globi luminoşi apăruţi în mod inexplicabil 

Publicăm în carte o serie de fotografii reprezentative pentru 
acest fenomen mondial, care provin atât din propria noastră 
colecţie, cât şi de la cititorii site-ului nostru www.spiritus.ro . Prin 
acest site pe Internet încercăm să educăm publicul românesc în 
privinţa fenomenelor paranormale, cu accent pe latura spirituală în 
general şi spiritistă în special. Pe lângă numeroase articole şi filme 
instructive, găzduim în paginile site-ului SPIRITUS o vastă galerie 
de fotografii cu sfere de lumină. 

Nu am ezitat să publicăm fotografii primite prin email, 
realizate de cititorii noştri de pe Internet, luându-ne măsurile de 
prevedere care se impun. Avem o mulţime de fotografii garantat 
originale şi deosebit de expresive. Considerăm că este important să 
strângem cât mai multe dovezi şi date esenţiale despre acest 
fenomen, iar pentru aceasta avem nevoie de o bază largă de studiu. 
Fenomenul globilor de lumină nu este strict individual, adresat 
numai unor oameni aleşi, ci tuturor oamenilor de pe planetă. De 
aceea, prin folosirea fotografiilor cititorilor nu doar găsim un 
sprijin pentru studiul nostru, ci chiar ne îndeplinim o datorie de 
onoare de a pune ordine în mulţimea de aspecte neclare ce au 
apărut până acum. 

Iată un alt exemplu, în foto 1.0-2, unde subiectul fotografiei 
devine parcă mai puţin important decât prezenţa stranie a unor 
globi transparenţi în prim-plan. 

Există puţină literatură serioasă publicată în lume despre globii 
de lumină, în timp ce pe Internet circulă o gamă largă de explicaţii, 
împărtăşim ideea că, în multe cazuri, aceste sfere de lumină ce 
apar ocazional în fotografii sunt entităţi spirituale (pe scurt, 
spirite), invizibile în mod natural, care doresc să ni se facă vizibile 
în anumite circumstanţe. în paginile acestei cărţi aducem 
argumente pentru acest punct de vedere. Plecând de la această 
viziune, fenomenul capătă o importanţă deosebită şi merită să fie 
considerat mai mult decât o simplă ciudăţenie optică. Este şi 
motivul pentru care am realizat această carte, străduindu-ne să 
aducem atât informaţii ştiinţifice, cât şi informaţii spirituale. 

Foto 1.0-2 Globi luminoşi transparenţi, mai spectaculoşi decât 
subiectul propriu-zis al pozei 


1.1 Cum descoperim sferele luminoase? 

Antropologii relatează că băştinaşii din triburile izolate, 
privindu-şi pentru prima dată fotografia propriului chip, nu se 
puteau recunoaşte în ea. Aveau nevoie să fie învăţaţi să se vadă în 
poză. La fel se întâmplă cu persoanele care privesc superficial 
globii luminoşi, pe care i-au fotografiat chiar ele. Trebuie să 
privească atent aceste poze, ce conţin un mesaj secret. 

Prin urmare, la început, omul neinformat nu este înclinat a le 
da importanţă, mai ales atunci când globii apar foarte rar în pozele 
sale şi nici nu ies prea mult în evidenţă. Abia când devin supărător 
de evidenţi şi din ce în ce mai frecvenţi omul începe să îşi pună 
întrebări şi află că li se întâmplă şi altora, fiind un fenomen 

realmente special. Un rol util îl joacă şi Intemetul, unde se poate 
găsi o cazuistică bogată. Mulţi români au aflat despre acest 
fenomen chiar din site-ul nostru, amintindu-şi apoi că deţin şi ei, în 
propria arhivă fotografică, unele poze prezentând sfere de lumină, 
în felul acesta, colecţia site-ului www.spiritus.ro a crescut de la an 
la an, îmbogăţind zestrea de cunoştinţe a publicului. 

Iată un exemplu, în foto 1.1-1, unde globii luminoşi nu pot fi 
ignoraţi atât prin numărul lor, cât şi prin faptul că acoperă 
subiectului pozei. 



Foto 1.1-1 Uneori, abundenţa globilor de lumină este 
copleşitoare, acoperind subiectul pozei 


Apariţiile globilor în fotografii ne pot frapa pe două căi: fie le 
fotografiem chiar noi, ceea ce ne face să ne punem tot felul de 
întrebări şi să experimentăm cu aparatul foto, căutând tot felul de 
condiţii favorizante pentru apariţia lor; fie le observăm în pozele 
prietenilor, colegilor sau pe Internet, entuziasmându-ne împreună 
cu autorii lor. Odată ce luăm cunoştinţă despre ele, nu mai putem 
să le trecem cu vederea. Ceva sau cineva ne dă ghes să aflăm mai 

multe. Este şi motivul probabil pentru care lecturaţi aceste rânduri: 
progresul cunoaşterii, găsirea sensului ascuns al lucrurilor... 

Descoperirea sferelor în pozele personale poate parcurge mai 
multe faze psihologice. Treptat, de la un simplu disconfort vizual 
provocat de petele luminoase, trecem la acuze de neglijenţă la 
adresa fotografului, apoi la reclamaţii către producătorii 
sofisticatelor aparate digitale, invocând apoi efecte optice sau 
prezenţa unor particule de praf ori picături de apă, iar când niciuna 
dintre acestea nu reuşesc să dezlege misterul, acceptăm ideea că 
globii luminoşi ar putea reprezenta o formă necunoscută de 
energie. Când, în urma unor analize raţionale, recunoaştem în 
aceşti globi luminoşi o voinţă şi o inteligenţă proprie, nu putem 
decât să concluzionăm că ei sunt mai mult decât nişte obiecte din 
„plasmă”, ivite accidental din altă dimensiune a spaţiului. Poate că 
sunt entităţi inteligente... 


1.2 Exemple de sfere de lumină 

Tipul „comun” de glob luminos are, în fotografie, o formă 
circulară, ceea ce ne conduce la ideea că, probabil, forma sa 
spaţială este sferică. 

Un element expresiv al globilor este structura internă 
dantelată, sub forma unor cercuri sau altor forme curbilinii 
(asemănătoare celulelor vii sau unei ţesături din pânză de 
păianjen). Uneori reţeaua internă are deformaţii, rupturi, găuri. 

în foto 1.2-1 sunt prezentate câteva exemple de globi circulari 
decupaţi din pozele colecţiei noastre. Globi cu găuri şi rupturi în 
structura lor internă sunt prezentaţi în foto 3.5-3. 

Astfel de sfere de lumină pot să apară individual, dar mai des 
apar în grupuri de sfere, mai mici sau mai mari, mai numeroase 
sau mai puţin numeroase, mai luminoase sau mai stinse, mai clare 
sau mai difuze, mai dantelate sau mai uniforme... Pot apare într-un 
colţ al pozei sau pot acoperi întreaga suprafaţă a sa, uneori chiar 
suprapunându-se unele peste altele. 

Dispunerea în spaţiu a globilor nu respectă nicio geometrie sau 
vreun tipar, ci mai degrabă sugerează o mişcare aparent 
dezordonată (evidentă în seriile de poze consecutive). în general, 
în aceste poze nu se poate remarca nici o regularitate spaţio- 
temporală. 

Iată, în foto 1.2-2, o suită de 4 poze succesive, luate una 
imediat după alta, care relevă mobilitatea globilor în aer, precum şi 
dispunerea lor pe adâncimea câmpului vizual. 

Când globul apare foarte clar în poză, este un indiciu că timpul 
de expunere* al aparatului foto a fost mai mic sau egal cu perioada 
în care globul a stat nemişcat. Se poate întâmpla ca în acest timp 
(foarte scurt) de expunere, globul să se mişte, ceea ce produce o 
neclaritate sau o „dublare” a formei. Din faptul că timpii de 
expunere sunt de fracţiuni infime dintr-o secundă, putem estima 
viteza de mişcare a globilor ca fiind enormă, uneori de sute de 
kilometri pe oră. (Desigur că se vor lua în consideraţie doar acele 
fotografii în care fundalul nu apare mişcat, ci doar globii analizaţi.) 

Iată, în foto 1.2-3, cum mişcarea globului pe timpul expunerii 
poate provoca dublarea, triplarea, multiplicarea formei sale. 

De obicei, culoarea sferelor este albicioasă. Există şi excepţii 
colorate. Dacă veţi tipări pe hârtie fotografiile din această carte în 
alb-negru, considerăm că nu se pierde nimic relevant. Am dedicat 
pagina 35-36 (faţă-verso) unor planşe în culori, pentru a pune în 
evidenţă cromatica sferelor. 

Am editat la minimum fotografiile originale, folosind doar 
funcţia Crop, pentru decuparea detaliului semnificativ şi corecţia 
Gamma pentru luminarea întregii poze, facilităţi oferite de multe 
programe de editare a imaginilor. 

în Anexa 1 de la sfârşitul cărţii am menţionat datele EXIF ale 
fişiere lor-imagini reproduse în carte (s-au folosit numai fotografii 
digitale). Ele pot servi la tragerea unor concluzii tehnice 
interesante. Datele EXIF sunt înregistrate automat de aparatele 
digitale, conţinând informaţii despre echipament, reglajul 
aparatului în momentul fotografierii, rezoluţia şi mărimea pozei în 
pixeli, ora şi data fotografierii. Datele EXIF nu se pot edita sau 
suprascrie pe computer, ele sunt unice şi irepetabile, fiind o 
dovadă a veridicităţii fotografiei digitale. 


D * Timpul de expunere este durata în care senzorul electronic (sau filmul 
de celuloid) din caseta aparatului foto este expus la razele luminoase 
care compun imaginea pozei. Timpii de expunere sunt standardizaţi în 
mai multe trepte, în intervalul dintre 1 secundă şi o miime de secundă. 

Foto 1.2-2 (a, b) Suita de 4 poze consecutive, la interval de 
câteva secunde una de cealaltă 

Foto 1.2-2 (c, d) Suita de 4 poze consecutive, la interval de 
câteva secunde una de cealaltă 

Foto 1.2-3 (a -f) Mişcarea globului pe timpul expunerii poate 
provoca dublarea, triplarea, multiplicarea formei sale. 


1.3 Dârele luminoase 

în foto 1.3-1 a şi b sunt reproduse două fotografii în care apar 
nişte dâre luminoase inexplicabile. Ele nu sunt defecte de 
developare a filmului fotografic. Nu sunt nici obiecte interpuse 

accidental în faţa obiectivului. Nici măcar muşte sau alte 
zburătoare terestre nu au cum să fie, fiindcă acelea nu au viteze 
care să le permită parcurgerea unor distanţe atât de mari în timpul 
expunerii filmului (într-o durată de fracţiuni de secundă). Care să 
fie explicaţia? 



Foto 1.3-1 (a, b) Dâre luminoase 

Priviţi foto 1.3-2a\ în ea este surprinsă, cu mare acurateţe, 
mişcarea unei sfere luminoase pe o traiectorie neregulată, care 
compune o dâră, precum cele de mai sus. Se observă că mişcarea 
globului este sacadată, nu continuă. Putem calcula viteza de 
mişcare, ştiind timpul de expunere al acestei poze ca fiind de 1/60 
sec şi aproximând deplasarea în spaţiu la circa 80 cm. Rezultatul: 
50 m/sec, sau 180 km/h, viteză imposibil de atins de un licurici sau 
altă mică zburătoare terestră. 

O mişcare rectilinie rapidă a unui glob a fost surprinsă în foto 
1.3-2b. 

b 


Foto 1.3-2 (a, b) Traiectorii de deplasări 
rapide ale unor globi luminoşi 


Au fost pozate şi dâre luminoase 
multiple, observându-se mai multe „capete 
luminoase”, adică globii care le-au produs 
prin mişcare. Ele sunt reproduse în foto 
1.3-3 a şi b. 

Foto 1.3-3 (a, b) Dâre luminoase multiple provocate de mişcarea 

mai multor globi 

Oarecum asemănătoare cu imaginile de mai sus, dar având o 
cauză total diferită, sunt ectoplasmele* - un tip special de apariţii 
paranormale. Pentru amănunte, citiţi Anexa 3 de la sfârşitul cărţii, 
despre ECTOPLASME. 

Prin urmare, dârele luminoase sunt traiectoriile deplasării unor 
globi luminoşi care se mişcă foarte repede. Poate că poziţia lor 
stabilă şi clară din unele poze este, mai degrabă, o excepţie, o 
favoare acordată fotografului, mai ales atunci când se pozează un 
grup întreg de globi stând nemişcaţi, ca la comandă. 

în pozele următoare este evident că numai câţiva globi se 
mişcă (de jos în sus!), în timp ce restul rămân nemişcaţi. Celelalte 
obiecte apar clar în cadru, indicându-ne că fotograful nu a mişcat 
aparatul în timpul expunerii. Vezi foto 1.3-4 a şi b. 

în anul 1995, autorului Răzvan Petre i-au trecut prin mână mii 
de poze tipărite de pe filme de celuloid. Câteva prezentau astfel de 
dâre luminoase. Nu erau defecte de developare, căci dârele erau 
prezente şi pe film, iar un eventual defect de expunere la lumină ar 
fi şters porţiuni mari din cadru, nu doar un fragment bine delimitat. 
Nu erau nici zgârieturi pe film şi nici o strecurare accidentală a 
luminii în carcasa aparatului. Singura explicaţie care se putea găsi 
în acel moment a fost că, tocmai în momentul expunerii, cureaua 
aparatului ajunsese prin balans tocmai în faţa obiectivului (!). Se 
întâmpla acum 19 ani, când eram cu toţii mult mai ignoranţi! Abia 
după anul 1996 fenomenul „orbs” a început să fie luat în 
considerare de cercetătorii fenomenelor paranormale în Occident şi 
abia din 2002 a fost popularizat pe scară largă în lume, până atunci 
apariţiile de sfere luminoase fiind rare. 


D * Ectoplasma este un fel de nor sau abur luminos, vizibil sau invizibil cu 
ochiul liber. Ectoplasmele au fost observate, botezate şi fotografiate încă 
de când mediumii îşi exteriorizau propria energie eterică în şedinţele 
spiritiste - în secolul 19 şi primele 4 decade ale secolului 20. Avem 
acum dovada că ectoplasmele se găsesc şi în stare liberă, în natură. 
Ectoplasmele fac parte din aceeaşi lume stranie cu globii luminoşi. 

Foto 1.3-4 (a, b) Globi în mişcare, alături de globi ficşi 

1.4 Globuri luminoase filmate 

Ceea ce am putut deduce din simpla observare a pozelor cu 
globi luminoşi a fost confirmat de imaginile filmate cu camere 
video în spectrul infraroşu. Avem la dispoziţie filmări care 
înfăţişează mici mingi luminoase deplasându-se sau staţionând 
în preajma camerei de luat vederi. Astfel de entităţi au fost filmate 
chiar şi cu camere fără infraroşu, în spectrul vizibil, dar folosind 
lămpi puternice. Este vorba despre acelaşi tip de sfere de lumină ca 
şi cele imortalizate de aparatele foto. Doar că în fotografii apar mai 
detaliate, rezoluţia pozelor fiind mult mai mare decât pe video. în 
site-ul www.spiritus.ro puteţi viziona astfel de filmări 
extraordinare. 


1.5 Condiţii favorizante 

Un aspect comun aproape tuturor pozelor cu globi este faptul 
că s-a folosit bliţul la fotografiere, chiar şi pe timp de ziuă. Se pare 
că lumina bliţului favorizează apariţia globilor în poze. 

Totuşi, s-au raportat apariţii şi la lumina naturală a zilei, fără 
bliţ, aşa cum este şi globul din foto 1.5-1. 

Pe un fundal întunecat, globii se reliefează mai bine. Ţinând 
cont că durata bliţului se măreşte dacă nu avem o suprafaţă 
apropiată de reflexie a luminii, pozele pe timp de noapte, în spaţii 
largi, în natură, sunt favorabile apariţiei globilor. 

Camerele foto digitale, folosind senzori electronici de fineţe, 
sunt mai predispuse la a fotografia globi. O posibilă explicaţie ar 
putea fi aceea că senzorii electronici sunt mai sensibili la spectrul 
infraroşu decât filmele de celuloid. O altă explicaţie ar fi că au o 
adâncime de câmp (parametru optic explicat în capitolul 2.1) mai 
mare. Din acel motiv, focalizând imaginea la infinit sau pe un 
obiect îndepărtat, sporim probabilitatea apariţiei unui glob 
luminos. De fapt, mulţi „vânători de sfere luminoase” pozează la 
întâmplare, nefocalizând imaginea. 

Foto 1.5-1 Fotografie în care nu s-a folosit bliţul, unde apare un 

glob luminos 


Un alt factor favorizant este fotografierea pe timp de ceaţă, 
ploaie, ninsoare, incinte umede - când atmosfera este saturată cu 
umiditate. Aşa apar globii pe timp de ceaţă: numeroşi şi 
„înghesuiţi”, chiar suprapuşi, ca în foto 1.5-2. 



Foto 1.5-2 Globi pe timp de ceaţă 

S-au fotografiat globi iii diverse locuri, nelipsind din natură. 
Totuşi, cele mai frecvente apariţii se înregistrează în locurile 
animate de oameni, chiar aglomerate (restaurante, cluburi, biserici, 
teatre, străzi etc). S-ar părea că globii preferă compania oamenilor. 

Anumite persoane sunt predispuse la fotografierea globilor. Se 
pot găsi mai multe posibile explicaţii, dintre care distingem câteva: 

- Un om cu un biocâmp puternic ar putea ceda involuntar o parte din 
energia sa, pentru a facilita manifestarea sferelor de lumină. 

- Unii oameni rezonează nativ cu specificul info-energetic al 
globilor, atrăgându-i ca un magnet. 

- Eforturile sincere ale unor oameni de a invoca entităţi de lumină se 
pot finaliza cu fotografierea lor. Cum s-ar spune, forţa mentală intens 
focalizată le poate atrage. 

în suita de fotografii din foto 1.5-3 (a-g) apare constant aceeaşi 
entitate pe lângă persoana care ne-a trimis pozele. Sunt ipostaze 
ale probabil aceluiaşi glob luminos pe parcursul a două-trei ore. 



Foto 1.5-3 (a - d) Ipostaze ale aceleiaşi entităţi în mai multe 
fotografii făcute în aceeaşi seară 

Foto 1.5-3 (e - g) Ipostaze ale aceleiaşi entităţi în mai multe 
fotografii făcute în aceeaşi seară 

în locurile unde se petrec evenimente spirituale sau unde sunt 
prezente persoane benefice, s-au fotografiat uneori sfere de lumină 
excepţional de frumoase. De exemplu, în foto 1.5-4 apare un glob 
foarte luminos în timpul unui botez. 



Foto 1.5-4 Glob luminos în biserică, la botez 

în ciuda oricăror pregătiri minuţioase, nu există nicio garanţie 
că vom surprinde în fotografii sfere de lumină. Acest aspect este 
foarte important: apariţiile nu pot fi comandate de nimeni şi de 
nimic! Din contră, pot să apară în condiţii şi la oameni care, 
aparent, nu au nicio legătură cu acest fenomen ciudat. 

Se întâmplă la multe persoane ca, imediat după achiziţionarea 
aparatului, să nu apară deloc globi, dar de la un moment dat să 
înceapă să îşi facă simţită prezenţa din ce în ce mai des în pozele 
realizate cu acel aparat... Mulţi oameni mărturisesc că fenomenul 
se manifestă tot mai des şi mai spectaculos în pozele lor personale. 


1.6 Alte forme de globi luminoşi 


Uneori, forma circulară a globilor suferă uşoare deformări de 
la aspectul ideal. Iată un exemplu de modificare a formei circulare, 
în foto 1.6-1. 



Foto 1.6-1 Glob circular uşor deformat 


Alteori, globii au o cu totul altă 
formă decât cea sferică obişnuită 
(poligoane, cercuri retezate etc). Vom 
detalia acest subiect în capitolul 2.2, 
dedicat explicaţiilor fizice ale sferelor de 
lumină. 


în foto 1.6-2 avem un exemplu total 
atipic, nemaiîntâlnit în alte fotografii. Este 
un glob straniu de formă inexplicabilă, cu o 
cauză probabil spirituală, ţinând cont de 
fundalul religios. 


Foto 1.6-2 Glob straniu, de formă 
inexplicabilă, cu o cauză probabil spirituală 

1.7 Cele 3 tipuri de teorii 

Teoriile care încearcă să explice globii luminoşi se întemeiază, 
de la bun început, pe o anumită ideologie. Globii luminoşi fiind 
apariţii neobişnuite, prima preocupare a cercetătorului este să îl 
raporteze cumva la categoria fenomenelor inexplicabile: globii 
sunt sau nu sunt de origine paranormală? în funcţie de poziţia 
filosofică de la care se pleacă, teoriile sunt de 3 tipuri. 

1. Ideologie exclusiv materialistă: «Nici un glob luminos nu 
este paranormal ». 

Cercetătorii se bazează pe experimente bine intenţionate, dar 
neştiinţifice, ca şi pe respingerea în bloc a oricăror probe şi 
argumente contrare. (Trebuie să ştim că experimentele empirice 
sunt diferite de cele ştiinţifice, neavând rigoarea acestora din 
urmă.) La această perspectivă aderă de obicei ateii şi „scepticii” de 
profesie (adică cei plătiţi să demoleze orice alt punct de vedere 
contrar ideologiei materialiste, numiţi în limba engleză şi 
debunkers). 

2. Ideologie deschisă: «Unii globi nu sunt de sorginte 
paranormală, dar un procent semnificativ, da». 

Aici există mai multe puncte de vedere. De exemplu, o 
perspectivă foarte restrictivă (la care nu aderăm în totalitate) 
propune ca să fie acceptaţi în categoria paranormală numai globii 
ce îndeplinesc cel puţin una din următoarele condiţii: 

- să fie în mişcare; 

- să fie diferit coloraţi; 

- să fie mai mulţi în poză; 

- să fie netransparenţi; 

- să fie imperfect rotunzi; 

- să nu aibă o structură internă; 

- să nu se fi folosit bliţul; 

(ultimele 4 condiţii urmăresc mai ales evitarea confuziei cu 
posibilele reflexii şi difracţii în picături de apă) 

- să se fi folosit aparate cu film de celuloid; 

- să se fi folosit camere SLR* (în limba engleză, single-lens 
reflex) cu protecţie parasolară montată la obiectiv. 

Totuşi, în practică, intervin şi alţi parametri de care trebuie să 
se ţină cont, astfel că această reţetă nu ne garantează în mod 
automat că un glob luminos ar fi paranormal sau nu. Cum s-ar 
spune „să nu aruncăm şi copilul odată cu apa din copaie!” Unul 
din scopurile acestei cărţi este să treacă în revistă toate aspectele 
referitoare la apariţia globilor în fotografii, pentru ca fiecare cititor 
să poată decide singur. 

3. Ideologie exclusiv spiritualistă: «Toţi globii luminoşi sunt 
paranormali». 

Se bazează pe credinţe personale şi situaţii particulare. Acesta 
devine punctul de vedere preferat, de exemplu, atunci: 

- când se constată o evidentă legătură între apariţia globilor în 
poze şi evenimente paranormale ori locuri renumite a fi bântuite de 
fantome; 

- când globii apar în poze ca un sprijin sufletesc după 
pierderea unor fiinţe dragi sau alte drame personale, ori după 
pelerinajele la locuri sfinte, convertirea religioasă etc; 

- când globii apar acolo unde au fost văzute sfere luminoase cu 
ochiul liber sau prin clarviziune. 

Desigur că aceste motive subiective sunt perfect valabile şi 
trebuie luate în calcul într-o teorie completă despre acest fenomen, 
cu moderaţia şi luciditatea de rigoare. 

Acceptăm ideea că unii dintre globi au cauze perfect normale. 
De aceea, pentru a-i diferenţia, îi vom numi „globi autentici” pe 
cei care au cauze paranormale, cum ar fi prezenţa unor entităţi 
spirituale. Definim drept „paranormal” ceea ce nu poate fi explicat 
de ştiinţa actuală, dar care este la fel de natural. Spiritele sunt 
entităţi inteligente paranormale... 

Camerele SLR, printr-un sistem optic, permit vizarea prin ocular exact 
aşa cum va apare imaginea pe fotografie. Modelele anterioare acestui 
sistem aveau un vizor paralel cu axa optică, iar cele ulterioare au 
previzualizare pe ecranul LCD. Actualmente există şi camere SRL 
digitale profesioniste şi semi-profesioniste (cu obiectiv fix). 

2. Teorii ştiinţifice 

La o primă vedere a unor sfere luminoase în poze, este firesc 
să luăm întâi în calcul o posibilă cauză optico-fizică. Doar cele 
care nu se pot încadra în explicaţiile „normale” sunt autentici 
„globi” (în limba engleză, orbs ). Totuşi, nu este la îndemâna oricui 
să stabilească dacă sunt globi adevăraţi sau simple aberaţii optice. 

Unele dintre formele neaşteptate înregistrate cu aparatele de 
fotografiat sau cele de filmat pot avea cauze naturale, de genul 
firelor de praf, musculiţelor sau efectelor optice (reflexii, difracţii 
etc). Dar pentru o certificare absolut sigură este nevoie de o analiză 
onestă, de suficientă experienţă şi, eventual, de probe obţinute în 
condiţii controlate, după un protocol riguros. Esenţială este 
onestitatea cercetătorului, care va ţine cont numai de dovezi 
indubitabile. Sperăm ca, după lecturarea acestei cărţi, să dobândiţi 
suficientă experienţă în acest sens! 

Credinţa că în fotografii apar exclusiv particule de praf sau 
picături de apă este doar o opinie subiectivă, nu un argument. Dacă 
acceptăm că sunt o mulţime de particule în aer, de ce nu apar mai 
des astfel de forme ciudate în poze? Sau de ce încep să apară în 
pozele noastre de la o anumită dată şi nu de îndată ce am cumpărat 
aparatul? Dacă tot e vorba să credem în ceva, poate că uneori e mai 
bine să credem că avem de a face cu un mister şi să nu fim prea 
pragmatici sau ironici cu aceste poze nevinovate... 

în cele ce urmează vom prezenta şi comenta principalele 
puncte de vedere ştiinţifice despre sferele de lumină. Dacă nu ne 
lămuresc pe deplin, atunci, cu tot respectul pentru munca 
cercetătorilor care au propus explicaţii fizice, avem dreptul să 
acceptăm şi explicaţii meta-fizice, paranormale (la fel de naturale 
şi ele). Fiecare dintre explicaţiile fizice încearcă să răspundă la un 
aspect particular al globilor (textura, forma, luminozitatea, 
numărul etc), dar niciuna nu abordează simultan TOATE cazurile 
observate, deci nu se constituie într-o teorie ştiinţifică unitară 
care să clarifice enigma sferelor de lumină. Să vedem cât sunt 
de valabile, măcar în aspectele particulare specificate. 

2.1 Ipoteze fizice 

Iată presupusele explicaţii fizice pe care le puteţi găsi 
promovate în mass-media, la care alăturăm comentariul nostru 
critic, ce le delimitează aria de aplicare. Unele dintre ipoteze au o 
mică doză de valabilitate, pe care o vom comenta pozitiv în 
capitolul 2.2. Deocamdată prezentăm doar obiecţiunile 
(contraargumentele) care se opun generalizării acestor presupuneri. 

Ipoteză: 

Cauza globilor ar putea fi un defect greu de detectat al 
aparatului foto. 

Ozf' Comentariu critic: 

Nu poate fi vorba despre un defect tehnologic, pentru că globii 
apar în extrem de diverse poziţii şi contexte, neputându-se prezice 
când şi de ce vor apare (ceea ce infirmă vreo „eroare sistematică” 
de natură tehnică). Reclamaţiile celor care au fotografiat globi 
luminoşi au primit întotdeauna acelaşi răspuns, după ce aparatul a 
fost verificat: „Aparatul dumneavoastră merge perfect, a fost testat 
în laboratoarele ulterperformante ale firmei!”. S-au fotografiat 
globi cu absolut toate mărcile de camere foto. 


< ® > Ipoteză: 

S-a constatat că globii apar mai des pe timp umed (ceaţă, 
ninsoare, ploaie). Ei ar fi urmarea reflexiilor luminii bliţului în 

particulele de apă din atmosferă. 

Ozf' Comentariu critic: 

a) Nu în toate pozele dintr-o suită apar globi, deşi sunt făcute 
una după alta, la câteva secunde, în aceleaşi condiţii de umezeală. 

b) Nu la oricine din anturaj apar, deşi pozează din acelaşi loc 
umed, cu acelaşi aparat. Apar, de obicei, la persoanele care au mai 
pozat anterior astfel de apariţii. 

c) Susţinătorii teoriei fizice recunosc că numărul de globi nu 
creşte proporţional cu umiditatea atmosferică, ci s-ar datora 
exclusiv umidităţii de 100%. Acest fapt empiric slăbeşte forţa 
explicativă a acestei ipoteze. 

d) Când picăturile de apă cad cu viteză, ele apar mişcate, nu ca 
nişte cercuri liniştite şi clare, precum globii autentici. 

e) Ca un contra-exemplu, iată în foto 2.1-1 o poză cu globi în 
preajma focului, unde umezeala este redusă. 



Foto 2.1-1 Globi luminoşi lângă un foc de tabără 


Este cert că sferele de lumină au apărut şi în condiţii de 
uscăciune extremă... Ipoteza fizică de mai sus nu devoalează în 
totalitate misterul globilor. Putem presupune că globii s-ar folosi 
de ionizarea crescută a atmosferei umede, pentru a amplifica fluxul 
de fotoni venit de la bliţ şi retrimis către cameră... 

< ® > Ipoteză: 

Apariţiile ar putea fi cauzate de particule de apă sau fire de 
praf aşezate pe obiectiv *. 

D * Obiectivul este un sistem optic compus din una sau mai multe lentile, 
sferice sau asferice, din sticlă sau alte materiale transparente, care 
realizează o imagine reală a subiectului aflat în faţa aparatului de 
fotografiat. 

Qf' Comentariu critic: 

a) Dacă aşa ar sta lucrurile, ar fi logic ca mai multe poze 
succesive să prezinte aceleaşi urme în aceleaşi poziţii - ceea ce nu 
se întâmplă. De exemplu, comparaţi pozele dintr-o serie de două, 
în foto 2.1-2 a şi b. Globul îşi schimbă poziţia de la primul la al 
doilea cadru, în decurs de câteva secunde. 

în foto 2.1-3 a şi b, în al doilea cadru, luat după un minut, 
dispare globul ce apăruse anterior. 



Foto 2.1-2 (a, b) Serie de 2 poze succesive: globul şi-a schimbat 
poziţia de la primul la al doilea cadru 

b) Este adevărat că pe obiectiv se pot „lipi” din exterior 
picături de apă, care să creeze impresia unor globi, dar ei sunt 
neclari şi uniformi, fără reţea internă, mai degrabă diformi, având 
nevoie de o sursă luminoasă independentă care să îi pună în 
evidenţă. Iată un exemplu de felul cum credem că ar apare o 
picătură pe obiectiv în foto 2.1-4, unde lumina provine de la un 
felinar stradal. 

NOTĂ: Studiind mai bine aceste forme, am ajuns la concluzia 
că ele sunt nişte „zdrenţe eterice”, adică fragmente din foste 
învelişuri eterice ce au aparţinut unor spirite, actualmente 
destrupate. (anul 2016) 

FOTO 2.1-3 (a, b) Serie de 2 poze succesive: în al doilea cadru, 
luat după un minut, dispare globul din cadrul anterior 



FOTO 2.1-4 „Zdreanţă eterică” 
din descompunerea unui perispirit 


c) Firele de praf de pe lentilă 
nu sunt iluminate şi ar crea, 
eventual, urme întunecate, 
nicidecum luminoase. Diferenţa 
este categorică faţă de globii 
tipici. Unii cercetători au făcut 
poze cu praf depus pe obiectiv, 
dar nu au sesizat niciun glob. 

Ipoteză: 

Cauza globilor ar fi particule de praf intrate în aparat, pe 
senzor*. Efectul ar fi mai evident dacă se foloseşte un bliţ puternic 
şi se reglează sensibilitatea la maximum (de exemplu, ISO 1600). 

Comentariu critic: 

a) Cum de apar cercuri luminiscente şi în pozele unde nu se 
foloseşte deloc bliţul (vezi foto 1.5-1)1 

b) Praful de pe senzor ar trebui să producă pete întunecate, nu 
luminoase. 


Ipoteză: 

Globii ar fi produşi de reflexiile luminii bliţului în particule 
de praf din atmosferă. Cauza ar fi distanţa foarte mică dintre 
bliţul integrat şi obiectiv, aşa cum întâlnim la aparatele de 
fotografiat automate pentru amatori, bliţ care luminează puternic - 
„din faţă” - aceste particule în suspensie. Se spune că fenomenul 
nu ar apare dacă s-ar folosi un bliţ separat, iluminând de sus, de la 
o oarecare distanţă (precum la aparatele profesioniste). 

Ozf' Comentariu critic: 

a) Fenomenul poate apare şi la lumina zilei, fără folosirea unei 
surse de lumină artificială din dreptul aparatului (vezi foto 1.5-1). 

b) Klaus Heinemann, coautor al cărţii „Proiectul Sfera”, a 
fotografiat simultan cu două aparate foto, dintre care numai unul a 
emis lumina de bliţ. într-unul din experimente, globii au apărut 
doar în poza luată cu unul din aparate, şi anume cu cel care nu a 
folosit bliţul. Concluzia autorului este că globii autentici absorb 
fotonii de la lumina bliţului şi îi transformă într-un fel de lumină 
laser, pe care o pot orienta cu precizie în orice direcţie doresc. 


D * Senzorul este dispozitivul electronic care înregistrează undele optice 
pe un cip minuscul, alcătuit din milioane de pixeli. 

< ® > Ipoteză: 

Aparatele foto automatice* au limita minimă de focalizare mai 
aproape de obiectiv decât la aparatele clasice cu film de 35 mm. 
Aceasta pentru că, aparatul modern fiind mai plat şi cu un senzor 
electronic mai mic decât filmul de celuloid, distanţa focală** 
trebuie să fie mai mică, rezultând o adâncime de câmp* DU ** mai 
mare. De aceea, faţă de aparatele clasice, la camerele digitale, 
particulele foarte mici aflate în zona proximă de vizibilitate 
nefocalizată * DDD *** sunt mai bine iluminate şi pot difuza lumina sub 
forma unor pete de difuzie (aşa-zişii orbs ). Fenomenul globilor 
luminoşi ar fi apărut odată cu era camerelor digitale, prin urmare 
cauza lor ar fi adâncimea de câmp mai mare a aparatelor modeme. 

Ozf' Comentariu critic: 

Se pot remarca apariţii luminoase şi în fotografiile provenite 
de pe film, dar tot mai des în ultimii 15 ani. De fapt, există câteva 
mostre fotografice conţinând globi încă de la începutul secolului 
20 (prima din anul 1907, conform cărţii Photographs of the 
Unknown, de Robert Rickard şi Richard Kelly). Prin urmare, NU 
tehnologia digitală este cauza, chiar dacă ar putea fi o condiţie 
favorizantă. 


D * Aparatul automatic este un aparat foto prevăzut cu exponometru 
încorporat, care măsoară lumina incidenţă şi ajustează automat 
diafragma şi timpul de expunere (chiar şi sensibilitatea senzorului), 
pentru o expunere corectă. 

D " Distanţa focală este distanţa de la centrul optic al obiectivului la 
imaginea formată de acesta pe senzor sau film. 

D *" Adâncimea de câmp (sau câmpul de profunzime) este intervalul 
dintre distanţa minimă şi maximă faţă de lentilă în care obiectele vizate 
apar clar (în focus), atunci când claritatea este reglată pe un obiect aflat 
la mijlocul acestui interval. 

D "" Zona proximă de vizibilitate nefocalizată (în limba engleză, Orb 
Zone) este situată foarte aproape de aparat, între distanţa la care un 
obiect mic este vizibil, dar devine neclar, şi distanţa sub care devine 
practic invizibil. 

Tehnologia modernă ar putea favoriza raportarea de globi 
luminoşi: 

- prin faptul că s-a multiplicat exponenţial numărul de 
fotografii la nivel mondial; 

- prin sensibilitatea aparte a dispozitivelor electronice digitale; 

- fiindcă persoanele care folosesc filme foto clasice se aşteaptă 
ca procesul de developare să inducă şi unele defecte, prin urmare 
nu dau prea mare atenţie apariţiei globilor luminoşi. 

Ipoteză: 

Aceiaşi cercetători care au lansat explicaţia de mai sus (numită 
în limba engleză „Orb Zone Theory”), continuă cu predicţia 
următoare: «întrucât camerele cele mai recent construite au un 
senzor electronic mai mare decât cele vechi şi o lentilă cu o 
adâncime de câmp mai mică, fenomenul „orbs” se va constata tot 
mai rar, pe măsură ce tehnologia se îmbunătăţeşte.» 

Ozf' Comentariu critic: 

Prognoza este infirmată de realitate! Ies la iveală tot mai multe 
fotografii recente care exemplifică aceste cercuri luminoase. 
Majoritatea, dacă nu toate, sunt obţinute cu aparate modeme şi 
foarte performante... 


< ® > Ipoteză: 

Globii coloraţi s-ar explica prin refracţia luminii în picăturile 
de apă din aer sau prin aberaţiile cromatice ale unor lentile. în foto 
2.1-5 din Planşa color este prezentată refracţia luminii solare într-o 
picătură de apă din aer, adică descompunerea luminii albe în 
culorile curcubeului. 

Comentariu critic: 

a) Unii globi prezintă un aspect coloristic care nu seamănă cu 
descompunerea prismatică a luminii şi nici nu poate fi pusă pe 
seama unor prezumtive defecte optice. 




Foto 2.1-5 Refracţia luminii solare intr-o 
picătură de apă din atmosferă 




Foto 2.1-6 (a, b) Globi de nuanţă roşie, aflaţi în mişcare 



Foto 2.1-7 (a, b, c) Globi de diverse alte culori 









Foto 3.2-3 Miracolul făptuit de Sfântul Eustratius. A par trei discuri 
(spirite) sus. Se vede structura sferică în jurul punctului central. 



Foto 3.2-4 Transfigurarea lui Isus Cristos. Se observă patru discuri 
(spirite) pictate în partea de sus a frescei. 

Iată câteva exemple: în foto 2.1-6 apar globi de culoare roşiatică, 
aflaţi în mişcare, iar în foto 2.1-7 sunt prezentaţi globi de diverse 
alte culori. 

b) Nu putem exclude, ab initio şi fără drept de apel, 
posibilitatea ca şi o entitate transparentă semi-materială, care nu 
este alcătuită din apă, să poată refracta lumina în diverse culori. 
Acest fapt ar fi în convergenţă cu legile fizicii, dar şi cu alte legi, 
încă necunoscute, ce guvernează realitatea subtilă. 

< ® > Ipoteză: 

Se afirmă că globii obţinuţi pe timp de ninsoare sau grindină 
sunt toţi, obligatoriu, fulgi de zăpadă sau bucăţi de grindină. 

Of' Comentariu critic: 

Vă prezentăm fotografii realizate pe timp de ninsoare care 
contrazic această presupunere. Forma globilor este foarte distinctă 
de cea a particulelor solidificate de apă. Vezi foto 2.1-8 a şi b. 



Foto 2.1-8 (a, b) Imagini cu globi şi fulgi de nea 



38 


Răzvan Alexandru Petre 


< ® > Ipoteză: 

Petele întunecate din interiorul structurii globului sunt 
particule de praf de pe lentilă... 


Comentariu: 


Este uşor de demontat o astfel de ipoteză prin contraexemple. 
Iată, în foto 2.1-9 a şi b, o suită de 2 poze luate la câteva secunde 
una după alta, în care modelul interior al globilor este acelaşi la 
toţi, şi anume cu câte o pată rotundă care parcă le muşcă din corp. 



într-o altă suită de 2 fotografii (foto 2.1-10 a şi b ), luate la un 
an distanţă, apare acelaşi glob, păstrându-şi tiparul interior 
(identitatea). 



Foto 2.1-10 (a, b) Acelaşi glob apărut în două fotografii luate la 
distanţă în timp şi spaţiu (observaţi tiparul interior identic) 

< ® > Ipoteză: 

Pentru a se obţine un glob de formă poligonală ar trebui 
îndeplinite simultan următoarele condiţii: 

Condiţia 1 - Globul real fotografiat nu reflectă lumina bliţului, 
ci o captează şi o transformă într-o emisie fluorescentă. 

Condiţia 2 - Emisia fluorescentă are loc abia la sfârşitul cursei 
obturatorului*, nu pe toată durata expunerii la lumină a senzorului. 
Dacă emisia fluorescentă are loc doar în timpul cursei de închidere 
a obturatorului, când timpul de expunere se apropie de sfârşit (o 
durată de maxim o milisecundă!), se presupune că atunci şi numai 
atunci razele ajunse la senzor pot prelua forma obturatorului (aflat 
la deschiderea sa minimă). 

în figura 2.1-11 sunt prezentate câteva variante tehnice de 
obturatoare folosite în aparatele digitale (cu o lamelă, cu 4, 5 şi 6 
lamele), în 3 poziţii: complet închis (poziţia obişnuită), 
semideschis (în cursa de deschidere sau închidere) şi complet 
deschis (pe parcursul expunerii). Prin urmare, globii luminoşi ar 
putea lua aceeaşi formă cu desenele din figură. 


Fig 2.1-11 

Variante de deschideri 
ale obturatorului 
aparatului foto 


OX' 



tom 

mim- 

tom 


D * Obturatorul central, situat în imediata vecinătate a centrului optic al 
obiectivului, este construit dintr-un set de lamele care în repaus se 
acoperă una pe alta şi toate împreună obturează complet senzorul, 
ferindu-l de lumină. în momentul declanşării, lamelele pivotează şi se 
îndepărtează rapid şi complet de axa optică, rămân în această poziţie un 
timp prestabilit pentru ca lumina să impresioneze senzorul sau filmul, 
după care efectuează cursa inversă, de închidere. 

Comentariu: 

a) Explicaţia bazată pe fluorescenţă contrazice restul 
ipotezelor fizice care consideră simpla reflexie a luminii în 
particule solide sau lichide. Este o ipoteză foarte pretenţioasă, 
introducând şi mai multe necunoscute. 

b) Dacă obturatorul ar fi cauza globilor poligonali, tot el ar 
trebui să-i genereze şi pe cei circulari. Dar formele de obturator nu 
sunt circulare, deci această ipoteză este invalidată la aparatele care 
obţin şi globi circulari, pe lângă cei poligonali. 

Observaţie: Această presupusă cauză poate fi eliminată din 
calcul dacă introducem un bliţ extern, cu o durată mai mare de 
iluminare, astfel ca presupusa emisie fluorescentă să acţioneze pe 
toată durata mişcării obturatorului, nu doar la cursa de închidere. 


2.2 Explicaţii fizice testate sau deduse empiric 

în acest capitol, deşi ne păstrăm unele rezerve, vom accepta 
raţionalitatea explicaţiilor fizice prezentate. Mai mult, vom aduce 
propriile noastre completări originale. Nu respingem aprioric orice 
explicaţie naturală, dorind să luăm în consideraţie şi puncte de 
vedere diferite de cele spiritiste. 


Experimente cu praf 


1. în mai multe experimente, diverşi cercetători au împrăştiat 
praf concomitent cu expunerea foto, obţinându-se imagini aparent 
asemănătoare cu globii. Cauzele globilor ar fi, în accepţia lor, 
particule de praf plutind în aer. Iată, în foto 2.2-1 , rezultatul 
experimentului în care un cititor a aruncat nisip în faţa camerei: 

Q 

| Comentariu: 

a) Imaginile seamănă destul de vag cu globii luminoşi. Apar 
pete luminoase uniforme şi, uneori, o diformă structură internă. 

Foto 2.2-1 (a, b) Nisip aruncat în faţa aparatului foto 


b) în general, densitatea prafului aruncat intenţionat depăşeşte 
cu mult condiţiile naturale în care apar aceşti globi. Oamenii nu fac 
fotografii în mijlocul unei furtuni de nisip atunci când obţin o 
„ploaie de globi”... 


2. Alţi experimentatori au aruncat în faţa obiectivului praf scos 
din aspirator, obţinând pete uniforme gri, iar apoi au aruncat scame 
colorate, obţinând şi cercuri uniform colorate, prin reflexii în unele 
puncte de pe scame. 

o 

| Comentariu: 

Chiar cei care au studiat rezultatele au recunoscut că ele nu 
sunt concludente pentru a explica globii autentici, care sunt mai 
mult decât nişte simple pete uniforme şi care apar chiar în locuri 
foarte curate sau recent curăţate. 

3. Mulţi alţi cercetătorii au făcut aceleaşi experimente, dar nu 
au reuşit să obţină globi în poze. Aceasta arată că şansa practică de 
a poza, în mod natural, fire de praf sub formă de globi este mult 
mai mică decât se părea teoretic. 

în concluzie, firele de praf sunt o posibilă explicaţie pentru 
apariţia anumitor globi, dar numai în anumite condiţii 
speciale, greu de întâlnit în mod obişnuit... 


Experimente cu insecte 



S-au pozat insecte forţate să 
treacă în zbor prin apropierea 
aparatului. Se propune ipoteza că 
globii suprapuşi ar fi produşi de 
micile insecte aflate în faţa 
obiectivului foto (lumina reflectându- 
se simultan din mai multe puncte de 
pe suprafaţa insectei). 

Foto 2.2-2a Reflexii ale luminii 
bliţului în insecte. 


Comentariu: 

S-au obţinut nişte fotografii în 
condiţii experimentale prezentând efecte optice foarte diferite de 
globii autentici. Iată rezultatele reflexiei bliţului în insecte (foto 

2.2-2a). în poză, fiecare insectă prezintă o formă proprie şi 
irepetabilă, spre deosebire de globii autentici, care apar în mişcare 
sincronizată (vezi, spre comparaţie, foto 1.3-4). 

în foto 2.2-2b apar atât o insectă, cât şi globi autentici. 
Observaţi diferenţa: globii sunt mult mai slab luminaţi, au altă 
formă (sferică), mărimi diferite, chiar nuanţe de culori uşor diferite 
între ele. 



Foto 2.2-2b O insectă luminată de bliţ alături de globi autentici 


în concluzie, experimentele au infirmat ipoteza reflexiei 
luminii în insecte ca o explicaţie pentru globii luminoşi. 


Experimente cu picături de apă 

1. S-a pozat cu bliţul de aproape un geam pe care erau picături 
de apă condensate. Rezultatul experimentului este prezentat în foto 
2.2-3a: 

Foto 2.2-3a Picături de apă 
condensate pe un geam 

în poză se constată efectul 
bokeh (vezi descrierea acestui efect 
optic mai jos), din cauză că 
focalizarea aparatului s-a făcut 
automat la o distanţă mai mare 
decât cea reală dintre aparat şi 
geam. 

Observaţie : Acest efect dispare 
dacă se foloseşte modul „Macro” (specializat în fotografierea de 
foarte aproape) al aparatului digital automatic. 

o 

| Comentariu: 

a) Toţi globii rezultaţi au aceeaşi dimensiune. în schimb, 
globii autentici multipli au dimensiuni diferite (de exemplu, vezi 
foto 1.0-2 sau 1.1-1 sau 1.2-2 sau 2.1-1 ş.a.m.d.). 

b) Globii sunt foarte mici, faţă de alţii autentici obţinuţi cu 
acelaşi aparat. 

c) Suprafaţa globilor este fie intens luminată (prin reflexie de 
la bliţ), fie având marginea şi centrul luminoase. în schimb, globii 
autentici au relativ aceeaşi luminozitate pe toată întinderea lor şi 
prezintă o varietate mult mai mare de tipare. 

2. în foto 2.2.-3b avem un detaliu mărit al unei picături de apă, 
unde observăm inele de interferenţă (cercuri de difracţie*). 

Aici picătura de apă a difractat lumina sub forma unor cercuri 
concentrice. Din acest motiv, unii cercetători mai „ortodocşi” 
propun să fie consideraţi globi autentici numai cei care nu au o 
structură internă , pentru a nu fi confundaţi cu picăturile de apă. 


D * Când lumina străbate un mic orificiu, poate să apară fenomenul de 
difracţie a luminii (principiul Huygens-Fresnel). Acesta constă în apariţia 
unor cercuri concentrice în jurul punctului central luminos (dacă forma 
orificiului este un poligon, liniile de difracţie urmează aceeaşi formă). 

Foto 2.2-3b Detaliu 
mărit al unei picături 
de apă, cu cercuri de 
difracţie 

Doar că, prin 
această selecţie 

radicală, s-ar reduce 
enorm numărul 

globilor autentificaţi, 
ceea ce nu este 
corect. Mulţi globi au o evidentă şi interesantă structură internă, nu 
neapărat sub forma unor cercuri concentrice exacte, ci sub diverse 
tipare. Iată câteva exemple cu reţea ne-concentrică mai jos, în foto 
2.2-4. Pentru o informare completă consultaţi şi foto 2.1-7 color, 
precum şi foto 1.0-2 şi 1.2-1. 




Foto 2.2.-4 (a - c) Globi cu altă structură internă decât cea cu 

inele de difracţie 

Nu trebuie să înţelegem, în mod simplist, că globii cu cercuri 
concentrice interioare nu ar fi autentici. Ba, dimpotrivă chiar. De 
exemplu, în foto 2.2-5 apar sfere cu model interior pe care, la o 
privire superficială, le-am putea considera picături de apă sau fire 
de praf de pe geamul ferestrei, care reflectă lumina bliţului. Din 
fericire, aici mai observăm doi globi aflaţi în mişcare, ceea ce ne 
lămureşte asupra naturii lor posibil paranormale. 



Foto 2.2-5 La o privire sumară, aceşti globi ar putea avea cauze 
obişnuite (praf, apă etc). Globii aflaţi în mişcare le atestă însă 
natura paranormală. 

Mai trebuie considerate şi alte indicii ajutătoare, pe care le 
vom expune pe larg în capitolul 3.6 Confuzii, indicii, capcane, 
care ne vor duce la concluzia că, deseori, globii autentici au şi ei o 
reţea de cercuri concentrice. 

în concluzie, picăturile de apă constituie cea mai plauzibilă 
explicaţie naturală a unor globi luminoşi, dar numai în 
anumite condiţii. 

Studiu privind globii de ceaţă 


Analiza comparativă a pozelor cu globi obţinuţi pe timp de 
ceaţă de către mai multe persoane ne indică faptul că ei au aceleaşi 
caracteristici: 

- Globii sunt foarte numeroşi, chiar aglomeraţi. 

- Mărimea, ca şi luminozitatea lor este relativ uniformă, de 
cele mai multe ori. 

- Tiparul globilor este relativ acelaşi, corespunzător şi 
particularităţilor aparatului, rezoluţiei pozei. 

Aceste aspecte comune, ca şi faptul că pe ceaţă densă globii 
apar adeseori, ne fac să tragem concluzia că acest tip de apariţii ar 
putea fi mai degrabă reflexii ale bliţului în particulele de apă care, 
pe timp de ceaţă, saturează atmosfera la 100%. Acesta este şi 
motivul pentru care cei mai riguroşi „vânători de globi” evită 
fotografierea pe timp de ceaţă. 

Avem un exemplu de globi în ceaţă în foto 1.5-2. 


Studiu privind globii poligonali 


Cauza globilor sub formă de poligon ar fi efectul bokeh (citit 
boke ), adică fotografierea neclară a unor puncte de lumină intensă, 
aflate în afara zonei de focalizare a obiectivului foto (prea aproape 
sau prea departe de aparat). Se pot obţine sfere luminoase sau 
poligoane având numărul de laturi egal cu numărul de lamele ale 
diafragmei*. 

La fiecare model de cameră foto, efectul bokeh dă o formă 
specifică. în cazul aparatelor digitale automatice, efectul bokeh 


D * Diafragma este alcătuită dintr-un sistem de lamele care delimitează 
un orificiu variabil (iris) aflat în centrul optic al obiectivului, cu care se 
poate varia fluxul de lumină care impresionează senzorul sau filmul. 
Aparatele ieftine folosesc obturatorul şi pe post de diafragmă; la acestea, 
lamelele obturatorului nu se deschid complet, ci doar parţial, lăsând un 
orificiu calibrat automat în funcţie de gradul de iluminare al subiectului. 

apare doar la distanţe foarte mici, adică dacă subiectul studiat (de 
exemplu, un fir de praf sau o picătură de apă) este prea apropiat de 
aparat. 

Observaţie: Telespectatorii pot observa cum apare efectul 
bokeh urmărind reportajele în care operatorul schimbă rapid 
focalizarea în timpul filmării, întâi pe un cadru apropiat şi apoi pe 
un cadru depărtat, sau invers. Punctele luminoase devin din 
hexagoane, sfere, sau invers. Exemplificăm această trecere în foto 
2.2-6, unde modificarea focalizării transformă un punct luminos 
neclar (complet ieşit din focus) dintr-o sferă, într-un pentagon (în 
acest caz, diafragma obiectivului aparatului are 5 lamele). 



Foto 2.2-6 Apariţia efectului bokeh la un punct luminos ieşit din 
focus, în 2 trepte de reglare a focalizării 

o 

| Comentariu: 

a) Se pare că formele poligonale luminoase apar ca urmare a 
deformării globilor de către particularităţile aparatului foto. Acest 
lucru este sigur cu condiţia să nu apară şi alte forme de globi decât 
cei poligonali specifici aparatului respectiv (triunghiulari, rombici, 
pentagonali, hexagonali etc). 

b) Există aparate miniaturizate care au o diafragmă circulară. 
Atunci am putea extrapola concluzia de mai sus, afirmând că 
globii apar sub formă de cercuri doar dacă diafragma este 
circulară... Totuşi, există mulţi globi rotunzi pozaţi cu aparate 
dispunând de diafragmă cu lamele. Acesta este motivul pentru care 
unii cercetători foarte riguroşi autentifică numai globii rotunzi 
pozaţi de aparate având diafragmă lamelară (ceea ce ni se pare o 
exagerare inutilă!). 

O ipoteză rezonabilă de compromis ar fi aceea că, la unele 
aparate, diafragma sau alte elemente optice constructive 
exercită o influenţă decisivă asupra formei globilor, dar la alte 
tipuri de aparate, globii iau forma lor proprie, neafectată de 
aceste aspecte. 


Studiu privind globii ovali şi cei retezaţi 


Cauza globilor sub formă de oval sau cerc retezat nu poate fi 
diafragma (care nu are acest aspect), ci ar putea fi alte elemente 
optico-mecanice din interiorul obiectivului. Unele experimente 
optice simple pot dezvălui formele imprimate de aceste elemente 
sau de diafragmă. 

Iată un test simplu pe care îl puteţi face singuri: într-o cameră 
întunecată aprindeţi o lanternă şi orientaţi-i fluxul luminos către 
obiectivul aparatului, mişcând-o în diverse direcţii şi unghiuri. în 
acest timp priviţi ecranul LCD (cu cristale lichide) al aparatului 
foto digital pe care îl deţineţi. Veţi observa diverse lumini 
secundare provenind din reflexii în obiectivul aparatului. Urmăriţi 
cu atenţie orice formă geometrică ce apare şi comparaţi-o cu ceea 
ce aţi obţinut în pozele cu globi - dacă sunt identice, probabil că 
forma globilor a fost influenţată de elementele optico-mecanice. 
Desigur că această explicaţie nu lămureşte de unde provin globii, 
ci doar de ce s-ar manifesta aceeaşi formă geometrică în pozele 
dumneavoastră. 


1. Cercul poate fi ovalizat pe o parte prin efectul foto numit 
„ochi-de-pisică”. 

Iată fotografii care prezintă ovalizarea vizibilă a globilor 
înspre marginile cadrului. în foto 2.2-7a vedeţi aspectul general al 
globilor dintr-o poză luată cu un aparat care manifestă pregnant 
efectul „ochi-de-pisică”, iar în foto 2.2-7 b şi c, detalii ale unor 
globi supuşi acestui efect optic. 

Foto 2.2-7 Ovalizarea globilor luminoşi înspre marginile cadrului, 
din cauza efectului foto „ochi-de-pisică” (a - aspect general; 
b, c- detalii din alte fotografii) 

Efectul „ochi-de-pisică” este cauzat de faptul că lumina care 
intră oblic faţă de obiectiv are la dispoziţie o deschidere a lentilei 
mai mică - şi aparent deformată - decât lumina care intră din faţă, 
aproape de axa optică centrală. Efectul asupra obiectelor focalizate 
este doar o reducere a luminii pe marginea şi mai ales colţurile 
cadrului, dar obiectele luminoase ieşite din focus apar deformate, 
după tiparul marginii diafragmei, cu atât mai pronunţat cu cât 
obiectul este mai la periferia cadrului (pentru că punctele 

luminoase nefocalizate iau forma deschiderii diafragmei - cerc, 
hexagon etc - conform efectului bokeh). 

Pentru lămuriri, priviţi figura 2.2-8 ce prezintă o lentilă cu o 
anumită grosime, privită din faţă şi din lateral. Razele luminoase 
ce intră din lateral vor prelua forma marginii din stânga a lentilei, 
în cazul efectului optic discutat mai sus. 



Lentilă văzută din faţă şi din lateral 

Figura 2.2-8 Efectul “ochi-de-pisică”. Lumina care intră din 
lateralul lentilei deformează cercul într-un oval. 

2. Dintr-un motiv optic similar, cercul poate fi tăiat pe o parte, 
în loc să fie ovalizat. în figura 2.2-9 observaţi cum un cadru 
dreptunghiular de o anumită grosime montat în faţa lentilei poate 
obtura una din laturi atunci când lumina vine din lateral. Rezultatul 
este trunchierea globului circular, ca în foto 2.1-8b. 



Lentilă plus cadru dreptunghiular văzute din faţă şi din lateral 

Figura 2.2.-9 Efectul de trunchiere. Lumina care intră din lateralul 

lentilei retează cercul 

o 

| Comentariu: 

a) Aceste două efecte apar numai la un număr restrâns de 
modele de aparate foto, în timp ce la altele nu sunt deloc 
sesizabile. 

b) Există şi fotografii mai greu de explicat, dar unii le-ar pune 
probabil pe seama aceleiaşi cauze optice. în foto 2.2-10, sfera din 
stânga sus a fost retezată, dar în partea opusă celei în care ne-am fi 
aşteptat conform teoriei. Observaţi că ceilalţi globi sunt perfect 
circulari. 



Foto 2.2-10 Trunchierea globului circular la colţul cadrului, pe 
partea opusă decât cea prognozată de efectele optice 

Indiferent de explicaţiile din cele două studii de mai sus, ele 
NU ne lămuresc de ce apar globii în poze (fie ei poligonali, ovali, 
circulari trunchiaţi sau cu alt aspect), ci doar de ce ar lua o anumită 
formă ne-circulară , conform tehnicii actuale. 

CONCLUZIE la capitolele 2.1 şi 2.2 

Problema tuturor ipotezelor optico-fizice din capitolele 2.1 şi 
2.2 este că sunt valabile în anumite circumstanţe, dar nu se pot 
generaliza. Ar trebui dat un verdict în fiecare caz în parte şi ţinând 
cont de particularităţile aparatelor folosite. Ipotezele se bazează pe 
date empirice, dar fundamentarea teoretică este lacunară, iar 
interpretările deseori sunt abuzive. 

Cu cât adăugăm mai multe explicaţii, cu atât se vădeşte 
slăbiciunea teoriei şi incertitudinea în care ne zbatem. Pentru ca o 
teorie ştiinţifică să fie validă, trebuie să fie cât mai simplă şi lipsită 
de ambiguităţi, ceea ce nu se întâmplă aici. Fiecare nouă ipoteză le 
slăbeşte pe cele anterioare, făcându-ne să ne îndoim de toate. Dacă 
una dintre ele ar fi fost universală, nu s-ar mai fi căutat altele! 

în faţa imposibilităţii de a lămuri toţi globii luminoşi 
fotografiaţi, unii sceptici încearcă o ultimă tentativă de a-şi apăra 
convingerile: «Este adevărat că rămân o serie de globi nedesluşiţi 
ştiinţific, dar dacă cei „neexplicaţi” sunt la fel ca şi cei 
„explicaţi ”, atunci nu ar fi logic să presupunem că au aceeaşi 
cauză? ». Chestiunea este că nu sunt „la fel”, ci diferă 
semnificativ. Este ca şi cum aş spune aşa: „oamenii pe care îi 
cunosc sunt români, deci ar fi logic să presupun că toţi oamenii de 
pe planetă vorbesc româneşte, căci sunt tot oameni”. 

Dincolo de inconsistenţa demonstraţiilor ştiinţifice şi de faptul 
că există alte explicaţii alternative, trebuie să recunoaştem că firele 
de praf şi picăturile de apă pot fi uneori o cauză a globilor din 
poze. De asemenea, elementele optico-mecanice pot avea o 
influenţă importantă asupra deformării globilor. Există însă 
nenumărate cazuri ce nu pot fi explicate astfel, mai ales dacă ţinem 
cont şi de celelalte aspecte menţionate la capitolul 3.6 Confuzii, 
indicii, capcane. 

2.3 Condiţii prealabile pentru validarea 
experimentelor ştiinţifice 

Explicaţiile fizice trecute în revistă mai sus abordează 
fenomenul globilor luminoşi din fotografii „pe fragmente”, uneori 
contrazicându-se reciproc. De aceea, credem că este important ca 
şi oamenii de ştiinţă să se aplece cu atenţie asupra fenomenului 
globilor luminoşi, nu doar entuziaştii fotografi. Este chiar de 
datoria lor să o facă, mai mult decât până acum. Totuşi, să ţinem 
seama că opiniile unor savanţi nu au autoritate ştiinţifică decât 
dacă se bazează pe dovezi experimentale şi ştiinţifice, iar în rest 
supoziţiile lor nu sunt altceva decât credinţe personale şi nimic 
altceva! 

Pentru ca experimentele şi observaţiile ştiinţifice să dea 
rezultate corecte (indiferent care ar fi acestea), trebuie respectate 
nişte condiţii prealabile: 

a) în ştiinţa clasică nu se ia în consideraţie şi componenta 
umană, dar în paradigma fizicii cuantice influenţa conştiinţei 
asupra experimentelor este un factor ce nu se neglijează. Şi datele 
empirice subliniază cât este de importantă persoana în preajma 
căreia apar globii din fotografii. Trebuie luat în calcul faptul dacă 
operatorul foto sau asistenţii săi au obţinut vreodată poze cu 
globuri luminoase sau nu. 

b) Experimentele trebuie repetate, pentru eliminarea factorilor 
aleatori, chiar de zeci de ori şi de către diverşi cercetători 
independenţi, pentru a fi statistic semnificative. 

c) Se impune analiza fotografiilor obţinute cu cât mai diverse 
mărci şi modele de aparate. Fiecare aparat poate produce unele 
efecte preferenţiale... Se recomandă şi colaborarea cu producătorii 
aparatelor optice respective sau alţi specialişti, pentru cunoaşterea 
detaliilor tehnice. 

d) Fotografiile obţinute cu aparatele profesioniste nu se pot 
compara cu cele de amatori, fiindcă primele pot fi realizate în 
condiţii limită şi reglând parametrii optici în combinaţii 
neobişnuite (vezi efectul bokeh). Amatorii nu pozează în condiţii 
limită şi nici cu reglaje speciale. Experimentele ar trebui să 

simuleze condiţiile reale, medii, eventual preluând informaţiile 
EXIF din fişierele-imagine originale. 

Totuşi, în practica cotidiană, chiar şi profesioniştii se pot trezi 
cu surprize neaşteptate, şi anume globi care să le „strice” pozele. 
Pentru cei care cunosc bine toate secretele opticii, acestea sunt 
probe indubitabile despre prezenţa unui fenomen necunoscut şi 
inexplicabil de către ştiinţa fotografiei. 

e) Experimentele trebuie să fie supervizate de savanţi serioşi, 
în secolul 19, savanţi de renume mondial precum William Crookes 
sau Oliver Lodge, deşi sceptici la început, s-au convins treptat că 
fenomenele spiritiste erau reale, devenind ulterior nişte apărători ai 
teoriei şi practicii spiritiste. Nu au avut nimic de câştigat din asta, 
dimpotrivă, au suferit oprobiul şi batjocura colegilor de breaslă, 
dar nu s-au dezis niciodată de concluziile lor ştiinţifice. O 
asemenea deontologie profesională se cere din partea 
coordonatorilor unui proiect de studiu academic asupra sferelor de 
lumină. Deocamdată, mici grupuri necunoscute se autodeclară pe 
Internet specialiste în chestiunea globilor, neoferindu-ne dovada 
onestităţii lor. 

f) în testele ştiinţifice în care dorim dovedirea influenţei unui 
anumit factor cauzator trebuie controlate aproape perfect alte 
variabile independente care pot avea semnificaţie asupra 
rezultatelor. Simpla necredinţă în existenţa spiritelor nu este un 
argument pentru a le nega posibila influenţă. Când cauţi să 
dovedeşti experimental că există doar cauze substanţiale, nu ai 
dreptul, ca om de ştiinţă onest, să decizi că nu există cauze 
info-energetice, eliminând din start această opţiune, căci intri într- 
un cerc vicios logic. Din păcate, aşa procedează majoritatea 
cercetătorilor cu convingeri materialiste: prezintă argumente doar 
în favoarea propriilor prejudecăţi, neluând în seamă 
contraargumentele. 

De fapt, spiritele sunt şi ele fiinţe naturale, doar că nu au făcut 
obiectul studiilor ştiinţifice recente. în secolul 19, mulţi savanţi de 
renume au condus experimente spiritiste de succes, care din păcate 
au fost lăsate în uitare. Poate tocmai de aceea spiritele au ales o 
altă strategie de data aceasta, la începutul secolului 21... 

3. Teoria spiritistă 

Dincolo de fenomenologia sferelor de lumină, avem nevoie şi 
de explicaţii teoretice care să ne astâmpere setea de înţelegere. La 
acest subiect, explicaţiile ştiinţifice sunt insuficiente, devenind 
chiar ridicole atunci când unii încearcă să le impună în lipsa unor 
dovezi concludente. Ştiinţa nu trebuie transformată într-un crez 
religios de tipul „crede ce îţi spun autorităţile şi nu cerceta!” De 
altfel, nu există un punct de vedere unanim al tuturor oamenilor de 
ştiinţă în aproape niciun domeniu, şi cu atât mai puţin în privinţa 
fenomenului straniu al globilor din poze... Ştiinţa materialistă 
actuală este departe de a desluşi mai mult de 5% din misterele 
naturii care ne înconjoară. 

Pe de altă parte, este necesar să luăm în consideraţie fiecare 
afirmaţie ştiinţifică şi să o considerăm posibil validă până în 
momentul când îi găsim slăbiciuni logice sau practice. Atunci 
suntem liberi, ba chiar obligaţi deontologic să o abandonăm! Am 
abordat în capitolele anterioare teoriile ştiinţifice şi argumentele 
care le combat. 

în lipsa unei teorii materialiste valide, coerente şi 
cuprinzătoare, teoria spiritistă este cea mai potrivită să descrie 
fenomenul globilor luminoşi. Unii inamici ai spiritualismului 
afirmă că „într-o bună zi, ştiinţa va demonstra tot adevărul”, deşi 
nu există nicio garanţie că ştiinţa materialistă va putea vreodată să 
explice totul. Noi nu pactizăm cu scepticii, ci preferăm să găsim 
explicaţii raţionale, constructive şi înnobilatoare încă de acum. 

Desigur că nu toţi cercetătorii fenomenelor paranormale cred 
în existenţa spiritelor. Unii eventual expediază spiritele într-un 
capitol oarecare, mărginaş în cadrul enciclopediei nenumăratelor 
fenomene enigmatice. Credem că aceştia se află într-o mare eroare. 
Este unanim acceptat că materia conţine trei componente generice: 
substanţa, energia şi informaţia. Ştiinţa a studiat în detaliu 
substanţa, intrând foarte timid în imensul domeniu al energiei şi 
informaţiei. Limitele sale sunt date atât de aparatura folosită, cât şi 
de neputinţele minţii omeneşti. De exemplu, fizica teoretică a 
trecut mult dincolo de limitele actuale ale ştiinţei comune, 



Globii luminoşi din fotografii 


57 


ajungând la concluzii foarte stranii şi neintuitive, aproape 
imposibil de reprezentat de mintea omului. Dacă lumea substanţei 
ne este relativ cunoscută, cea a info-energiei abia începe să îşi 
arate tainele. 

Acceptând că această a doua lume materială este locuită de 
entităţi inteligente, atunci ele pot fi numite spirite. Or, fiindcă 
fenomenele paranormale sunt produse de legile naturale, dar încă 
necunoscute, ale lumii info-energetice, atunci înseamnă că orice 
cercetare parapsihologică este, de fapt, o intruziune în lumea 
spiritelor. Unii preferă să le numească entităţi astrale, fiinţe 
spirituale etc. Este acelaşi lucru. 

Credem că ar fi mai cinstit şi clar să folosim numele de 
„spiritism” atunci când studiem lumea spiritelor. Cuvântul 
„spiritual” are deseori o conotaţie culturală prea largă. Cuvântul 
„spiritualist” se referă la credinţa în supravieţuirea sufletului după 
moartea corpului, în lumea de dincolo, destul de imprecis descrisă. 
Cuvântul „spiritist” se referă la contactul nemijlocit al oamenilor 
cu spiritele, atât în cadrul fenomenelor naturale, cât mai ales în 
cadrul unei comunicări inteligente directe. 

N.B. A nu se confunda spiritismul cu fenomenul poltergeist, cu 
fantomele sau moroii care bântuie diverse case şi alte asemenea 
poveşti de groază. Spiritismul iluminează mintea şi mângâie sufletul 
oamenilor. Orice căutare religioasă sinceră este o formă de spiritism. 

Teoria pe care am adoptat-o este „paranormală”, dar cât se 
poate de ştiinţifică - Doctrina Spiritistă. Lumea spiritelor este la fel 
de naturală ca şi cea a oamenilor. De reţinut: a fi „ştiinţific” nu 
înseamnă a fi „materialist”. Fizica modernă nu este deloc 
materialistă, ci menţionează energia ca principal constituent al 
universului, substanţa fiind doar o stare particulară a energiei. 

Afirmam încă de la început că sferele de lumină ce apar 
ocazional în fotografii sunt entităţi spirituale (pe scurt, spirite), 
invizibile în mod natural, care doresc să ni se facă vizibile în 
anumite circumstanţe. Acesta este punctul nostru de vedere extrem 
de bine fundamentat pe argumente logice, fenomenologice, 
culturale şi, desigur, intuitiv-subiective. Nu ar fi imposibil de 



58 


Răzvan Alexandru Petre 


obţinut şi dovezi materiale, de fapt ele au şi fost obţinute de 
spiritiştii secolelor trecute, dar, vai! cine mai ţine cont de ele 
acum? Poate că mai puternice şi folositoare sunt concluziile la care 
ajunge fiecare om în parte, folosindu-şi inteligenţa şi intuiţia. Pe 
acestea nu i le poate distruge nimeni şi nici nu le va uita vreodată. 
Sunt cea mai sigură avuţie şi temelie a evoluţiei spirituale. 

Argumentele noastre spiritiste se bazează, printre altele, pe: 

- Numărul în continuă creştere al globilor fotografiaţi pe tot 
Pământul (sugerând un proces evolutiv guvernat de o voinţă 
inteligentă); 

- Apariţiile similare în condiţii foarte diferite (sugerând 

aceeaşi cauză); 

- Autenticitate, probele fiind imposibil de falsificat de către 
specialişti (într-un sens sau în altul), inclusiv prin apariţia lor în 
masă; 

- Cu cât suntem mai interesaţi de fenomenul sferelor de lumină 
şi cu cât fotografiem mai mult, cu atât se vor ivi mai multe. 
Aceasta sugerează o formă de colaborare şi comunicare. 

- Lipsa explicaţiilor ştiinţifice convenţionale. 

- Superioritatea explicativă faţă de alte pseudo-teorii 
paranormale. 

Cea mai importantă calitate a unei teorii ştiinţifice este 
predictibilitatea. Când mediumul Nina Petre a filmat emisiunea 
„Te vezi la Ştirile ProTv”, la Templul Ursitelor, în 10 martie 2007, 
dânsa i-a prognozat realizatorului Cristian Tabără că în poze vor 
ieşi globi luminoşi, ceea ce s-a şi întâmplat. Nici o altă teorie, în 
afară de cea spiritistă, nu putea oferi suportul unei astfel de 
predicţii corecte... 


3.1 Ce sunt spiritele? 

Pentru a defini ce sunt spiritele vom apela la disciplina care se 
ocupă de ele şi anume doctrina spiritistă. Aici vom găsi cele mai 
simple şi mai clare afirmaţii despre spirite, care, mai mult decât 
atât, converg cu toate tradiţiile religioase de pretutindeni. Prin 
urmare, este de ajuns să ne informăm corespunzător pentru a afla 

ceea ce se ştie deja de mult timp despre lumea invizibilă a 
spiritelor. Vom putea corela cu uşurinţă aceste informaţii cu 
fenomenul sferelor din fotografii. Spaţiul acestui volum fiind 
restrâns, vom face o sinteză, invitându-i pe cei interesaţi de subiect 
să aprofundeze pe cont propriu acest domeniu, eventual lecturând 
articolele scrise de noi pe site-ul www.spiritus.ro . în acelaşi scop, 
vă invităm să citiţi Anexa 2 „Ce este spiritismul?”, de la sfârşitul 
cărţii. 

Pe scurt, vom defini spiritele ca fiind minuscule vietăţi 
inteligente, alcătuite dintr-o energie nedetectabilă (care pentru ele 
însele pare a fi cât se poate de substanţială), asemănătoare unui 
fluid (care îşi poate schimba forma, menţinându-şi integritatea). 
De altfel, în literatura de specialitate, se uzitează deseori termenul 
de fluid subtil, adică o substanţă foarte fină, care alcătuieşte 
„corpul” spiritului (numit şi perispirit). Forma perispiritului este 
principial sferică, înconjurând punctul central. Prin analogie, 
centrul sau nucleul spiritului joacă rolul de „creier”, fiind prea mic 
şi rafinat pentru a fi văzut. Din acest centru al Fiinţei spirituale 
iradiază un câmp care ordonează fluidul subtil în forma pe care o 
putem observa în fotografiile sferelor de lumină. Deci ceea ce 
vedem noi este emanaţia energetică a spiritului, purtând amprenta 
sa individuală, similară cu aura bioenergetică umană. 

După cum spun tradiţiile spirituale orientale, nucleul spiritului 
este în legătură cu Divinitatea, fiind chiar un mic fragment din Ea, 
„precum o scânteie din Marele Foc divin”. Prin urmare, când 
vorbim de spirite, automat ne raportăm la Dumnezeu, ele fiind 
copiii Săi care populează tot Universul. Omul însuşi deţine în 
creierul său un spirit care îi coordonează destinul şi îi dă viaţă. 
Moartea este momentul când spiritul iese definitiv din corp, pentru 
a se reintegra în lumea spiritelor „libere”. 

Prin urmare, spiritele care se manifestă în fotografii ar putea fi, 
foarte probabil, spiritele foştilor oameni care au trăit în trecut pe 
planetă şi chiar unii pe care i-am cunoscut sau i-am iubit cât au 
fost în viaţă. Astfel, apariţiile globilor în poze capătă o importanţă 
extraordinară pentru credinţa oamenilor în nemurire şi 
comunicarea cu spiritele. 

3.2 Sfere luminoase în frescele creştine 

La vechea mănăstire „Sfânta Ecaterina” de la Muntele Sinai 
(Egipt) se pot vedea picturi realizate cu multe sute de ani în urmă 
(secolul 12) care reprezintă misterioase discuri luminoase. Până 
acum câţiva ani, s-ar fi putut presupune că sunt OZN-uri, având 
forma aparentă de disc, deşi nu se putea găsi legătura cu scenele 
biblice. Dar de când astfel de globuri luminoase apar în fotografii, 
a devenit clar că discurile pictate în ipostazele religioase au o 
explicaţie spirituală. Ele reprezintă structura aurei spiritelor. Se 
observă, de altfel, că ele sunt aurite, la fel ca şi aurele sfinţilor. 
Prin aceasta, pictorul a vrut să indice faptul că ambele au aceeaşi 
origine, una spirituală. 

Cei care încă se mai îndoiesc de faptul că globurile luminoase 
surprinse astăzi în fotografii sunt spirite, au aici o dovadă peste 
veacuri că forma acestora putea fi văzută de clarvăzătorii acelor 
timpuri, fără aparate foto. Mai mult, aceste apariţii erau 
interpretate ca având o origine spirituală, altfel nu le-ar fi pictat în 
scenele religioase. 

Astăzi ştim că Spiritul este un focar punctiform care emite 
energie într-un câmp sferic (aura circulară). Se pare că acest 
lucru nu era un mister nici pentru trăitorii creştini din secolul 12, 
care l-au reprezentat în picturile de mai jos. Priviţi câteva dintre 
frescele de pe zidurile mănăstirii „Sfânta Ecaterina” din Sinai, 
un important centru de atracţie pentru turismul ecumenic. 

în foto 3.2-1 apare jumătate de disc auriu la marginea 
superioară, iar în foto 3.2-2 apar mai multe discuri, în diverse 
poziţii (imaginea este reprodusă în alb-negru). în foto 3.2-3 apar 
trei spirite sus şi unul jos, iar în foto 3.2-4 se observă patru discuri 
pictate în partea de sus a frescei (imaginile 3.2-3 şi 3.2-4 sunt 
reproduse în Planşa în culori de la pag.36). 

Foto 3.2-1 „Scara Cerului”. Apare jumătate de disc auriu la 
marginea superioară, pe centru. 



Foto 3.2-2 „Bunavestire”. Apar mai multe discuri, în diverse poziţii, 
unul dintre ele trimiţând o rază către Fecioara Maria. 

3.3 Forma umană a spiritelor 

Afirmând că forma spiritelor este sferică am putea intra în 
contradicţie cu factorii religioşi şi tradiţiile culturale care susţin că 
spiritele îşi păstrează o formă umană în lumea de dincolo, sub care 
au apărut uneori în faţa credincioşilor, în viziuni sau vise lucide. 
Aceasta este o prejudecată prea adânc înţepenită în mentalitatea 
omenirii ca să o putem elimina dintr-o dată. 

Origen (185 - 254 d.Hr.) unul dintre cei mai proeminenţi 
Părinţi ai Bisericii Creştine originare, un prolific exeget al 
scripturilor biblice şi martir al credinţei, a vorbit răspicat şi în 
termeni inconfundabili despre pre-existenţa sufletului înainte de 
naştere (ceea ce concordă cu teoria spiritistă şi cu credinţa în 
reîncarnare a orientalilor). Mai mult, el a afirmat că trupul înviat al 
lui Cristos era format din materie eterică şi cu aspect de sferă, 
precum vor fi corpurile tuturor celor înviaţi după moarte şi că, la 
Judecata de Apoi, nu mai există materie grosieră, ci spirit pur. Iată 
deci că observaţiile recente confirmă ceea ce se ştie de mii de ani 
în lumea iniţiaţilor. 

Doctrina spiritistă ne explică mai clar: odată ce omul „îşi dă 
duhul”, spiritul său (duhul) intră în lumea spiritelor, pierzând 
treptat legăturile materiale şi emoţionale cu viaţa terestră. Spiritul 
îşi păstrează temporar forma energetică similară cu a corpului 
uman, care se estompează treptat până capătă forma sferică 
normală. Totuşi, în condiţii speciale, spiritul îşi poate remodela 
perispiritul fluidic oricum doreşte, cel mai probabil sub forma 
omului decedat, ca să poată fi recunoscut de persoanele cărora le 
apare în vis, sub formă subtilă sau chiar aproape fizică. 

Globii luminoşi înfăţişează deci forma obişnuită proprie a 
spiritelor. Din moment ce apar în fotografii, este clar că perispiritul 
capătă o consistenţă semimaterială, care se supune legităţilor 
optico-fizice. Ceea ce vedem este conturul eterico-energetic, care 
are vibraţia cea mai grosieră, ce poate fi captată tehnic. Pe lângă 
fluidul eteric, perispiritul conţine şi alte fluide invizibile aparatului 
fotografic, mult mai extinse spaţial în jurul centrului. 

Poate că unor oameni le este greu să suporte ideea că după 
moarte vor deveni nişte minuscule puncte luminoase, fără corp 
uman, fără chip etc. De aceea, este probabil că spiritele vor 
continua să apară credincioşilor sub diverse forme antropomorfice, 
în scopul păstrării şi întăririi credinţei în lumea de apoi. Dar poate 
că ar trebui să acceptăm realitatea aşa cum a fost concepută de 
Geniul Creator al Lumii, Dumnezeu Tatăl. Spiritele găsesc o mare 
plăcere în a trăi aşa cum sunt create dintru începuturi, posedând 
mai multe simţuri decât oamenii, mai multă cunoaştere şi iubire. 
Spiritele sunt sfere de lumină din Lumină! 

La ora actuală, statistica din spitale arată că milioane de 
oameni din întreaga lume au trăit o experienţă în preajma morţii 
(în limba engleză, near death experience). Unii dintre ei au relatat 
după ce au revenit la viaţă că, imediat ce conştiinţa lor (sufletul) a 
părăsit corpul fizic, s-au văzut pe sine ca fiind o mică sferă de 
lumină, cu o mare libertate de mişcare. 

Oamenii care doresc să afle mai multe despre lumile spirituale 
pot studia biblioteci şi videoteci întregi dedicate acestui subiect 
fascinant sau pot discuta cu mediumii şi clarvăzătorii ce se află în 
contact direct cu spiritele. 


3.4 Detractorii teoriei spiritiste a sferelor de 

lumină 

Ar fi nedrept ca, în controversa dintre teoria spiritistă şi cea 
ştiinţifică, să nu cerem dovezi plauzibile decât din partea 
susţinătorilor cauzei materialiste. Dar nu este deloc aşa. După cum 
am spus şi vă puteţi convinge, doctrina spiritistă a fost întotdeauna 
însoţită de probe directe şi indirecte. în privinţa caracterului 
paranormal al globilor luminoşi nu trebuie să vă aşteptaţi neapărat 
la dovezi palpabile, ci mai ales la argumente logice. Nici din partea 
adepţilor celeilalte tabere „materialiste” nu cerem neapărat 
evidenţe palpabile (le luăm totuşi în considerare dacă ni le oferă!), 
dar măcar logice să fie. Din păcate, constatăm generalizarea unor 
concluzii de genul «în această poză avem de a face cu o reflexie, 

prin urmare în TOATE pozele cu globi sunt doar reflexii ». Ceea ce 
este evident o încălcare flagrantă a logicii. Sau ne lovim de 
afirmaţii absurde de genul «NU există spirite decât în imaginaţia 
unora, prin urmare globii luminoşi nu au cum să fie spirite! ». 
Ceea ce este o poziţie ideologică, nicidecum ştiinţifică. 

Popularizând de câţiva ani fotografiile cu spirite, am reuşit 
iniţierea unui curent de opinie naţional favorabil spiritismului. Cei 
care descoperă astăzi în propriile poze astfel de sfere luminoase 
vor găsi repede pe cineva binevoitor care să le spună ce sunt ele 
sau să îi îndrume spre site-ul nostru, unde sunt prezentate sute de 
fotografii asemănătoare primite de la cititori. Iată că publicăm 
acum şi o carte de sinteză despre acest fenomen fizic şi spiritual! 

în acelaşi timp, suntem conştienţi că iniţiativa noastră a creat 
şi nemulţumiri printre cei care au interesul ca populaţia să rămână 
în ignoranţă şi naivitate. La fel de mult i-am supărat pe cei care îşi 
simt ameninţată credinţa lor atee (ateismul fiind tot o credinţă, dar 
întoarsă invers, împotriva spiritualităţii). 

Este regretabil că unii oameni cu diplome universitare sau care 
popularizează ştiinţa îşi folosesc prestigiul de „liber cugetători” 
pentru a induce în mintea populaţiei teze evident false, cu 
argumente pseudo-ştiinţifice (adică viclene şi mincinoase)! Sub 
aparenţa obiectivităţii, informaţiile ştiinţifice sunt manipulate în 
folosul ideologiei materialiste, bazându-se mai ales pe lipsa de 
informare generală şi de specialitate a maselor. Pentru a manipula 
ai nevoie doar de câteva persoane instruite în acest scop şi cu acces 
nelimitat în mass-media. Astfel, se pot impune propagandistic 
orice minciuni doreşte ideologul-şef. 

Am scris aceste rânduri fiindcă am constatat că, până şi în 
chestiunea oarecum neutră a globilor luminoşi, s-a strecurat 
impostura „ştiinţifică”. Unele website-uri de mare expunere 
publică oferă explicaţii cu totul puerile asupra unor fotografii ce 
înfăţişează globi luminoşi, fără a oferi dovezile necesare. Am 
înţeles astfel că subiectul are o încărcătură ideologică imensă 
pentru detractorii fenomenului. Ei nu sunt interesaţi de dezbateri 
libere şi argumentate, ci doar de anihilarea tezei spiritiste. Se pare 
că existenţa fenomenelor paranormale pur şi simplu îi deranjează 

din treburile lor. Ce ar avea de câştigat? Desigur, miza cea mare 
este îndepărtarea oamenilor de credinţa în lumile invizibile şi în 
Dumnezeu, astfel populaţia putând fi mai uşor manipulată, la 
dispoziţia „savanţilor atotcunoscători”. 

Considerăm că este nevoie de rigoare în cercetările spiritiste 
tocmai pentru a nu fi vulnerabili la asemenea atacuri. Trăim 
vremuri de intensă luptă împotriva idealurilor spirituale şi, pe 
lângă ateii declaraţi, alţi duşmani redutabili ai spiritismului sunt 
acele persoane bine informate în doctrinele esoterice, dar care nu 
acceptă autoritatea supremă a lui Dumnezeu. Ei nu neagă evidenţa 
existenţei lumii spirituale, ci răsucesc în fel şi chip evidenţele, ca 
nimeni să nu mai înţeleagă nimic, iar ei, „aleşii”, să îşi păstreze 
monopolul cunoaşterii, în scopuri egoiste. Credem că dezbaterile 
ideologice pe teme spirituale vor fi din ce în ce mai frecvente, pe 
măsură ce oamenii se luminează şi îşi pun întrebări profunde. Le 
va fi din ce în ce mai greu detractorilor spiritismului să îşi susţină 
raţional poziţia, depăşită de evenimente şi de numărul tot mai mare 
de persoane inteligente care aderă la acest punct de vedere simplu 
şi natural. încet, încet se naşte o civilizaţie de simbioză între 
oameni şi spirite - mai exact spus, între spiritele încarnate şi cele 
destrupate... 


3.5 Răspunsuri date scepticilor 

Având acum o bază explicativă mai largă, să reluăm unele 
obiecţii ale scepticilor, care au fost parţial lămurite în capitolele 
2.1 şi 2.2, ce au tratat teoriile fizice. Nu este rău să fim sceptici, 
dar este un mare păcat să ne încăpăţânăm a gândi eronat (atât în 
sensul că «nu poate exista ceea ce nu cunoaştem încă», la fel ca în 
dogma materialistă, cât şi în sensul că vom «crede orice, fără 
discernământ», ca în dogma religioasă). Prin urmare, să încercăm 
să ne menţinem echilibrul şi realismul... 

întrebare: 

- De ce globii luminoşi sunt mai întâlniţi (deşi nu exclusiv) la 
aparatele digitale decât la cele cu film? Nu este acesta indiciul că 
fenomenul se datorează exclusiv tehnicii moderne? 

Răspuns: 

a) Pozele digitale sunt mult mai numeroase şi globii astfel 
obţinuţi devin proporţional mai numeroşi. Fenomenul a ajuns de 
importanţă publică abia începând cu anul 2002, dar tehnic vorbind, 
putea apare înainte de această dată (fie digital, fie pe film), şi chiar 
a apărut. Este plauzibilă ipoteza că spiritele ar interacţiona mai 
uşor cu senzorul electronic decât cu filmul de celuloid, rezultând 
fotografii mai clare... 

Poate că, pe măsură ce tehnica avansează, vor fi surprinse noi 
forme misterioase în poze sau pe video. Dar nu tehnica generează 
misterele, ea doar le poate revela. 

Chiar şi acum, cu cel mai avansat dispozitiv, nu se poate 
garanta fotografierea experimentală de globi adevăraţi. Este 
dovada că ştiinţa nu deţine încă toate răspunsurile, chiar şi la 
întrebările simple. Oamenii de ştiinţă curajoşi îşi recunosc onest 
limitele. 

b) Spiritele au dorit să se facă vizibile pe scară largă odată cu 
intrarea omenirii în secolul 21. Nu este o coincidenţă şi nici 
urmarea exclusivă a avansului tehnologic (ele pot să apară la fel de 
bine şi pe filmul clasic; în plus, nu apar mereu nici în pozele 
digitale). Este un plan bine pus la punct de către entităţile 
inteligente care conduc universul. 

Observaţie: Chiar şi invenţiile tehnice sunt inspirate de 
spiritele savante care secondează din astral oamenii de ştiinţă. 

întrebare: 

- De ce numărul de globi este influenţat de adâncimea de 
câmp a lentilei camerei de luat vederi? Oare nu se confirmă astfel 
teoria că aparatele automate (destinate amatorilor) ar fi cauza? 

Răspuns: 

Din punct de vedere statistic, constatăm că globii apar mai des 
în fotografiile de amatori, realizate cu aparate automate (deci cu 
profunzime de câmp mai mare, potrivită pentru autofocus). Globii 
apar mai ales la fotografiile de amatori, pentru că, la nivel mondial, 
ele sunt mai numeroase decât cele realizate de profesionişti. în 
plus, amatorii nu se sfiesc să le arate lumii întregi, pe când 
profesioniştii le ascund, ca să nu fie batjocoriţi şi să nu-şi piardă 
clientela. 



întrebare: 

- De ce unii globi sunt trunchiaţi la colţurile cadrului (efectul 
„ochi-de-pisică”), în unele poze? Oare nu sugerează acest lucru o 
cauză pur optică? 

Răspuns: 

Odată ce pot fi sesizate de aparatul foto, înseamnă că spiritele 
se manifestă aproape material, precum nişte „aburi concentraţi”, 
necontravenind în niciun fel legilor cunoscute ale fizicii. Efectul 
optic „ochi-de-pisică” la care globii luminoşi sunt supuşi nu ne 
sugerează că ei ar fi obiecte fizice luminoase, ci pur şi simplu că 
sunt ieşiţi din focus, fiind prea aproape de obiectiv. Acest fapt era 
previzibil, căci intensitatea luminii provenite de la spirite în 

general nu poate acoperi o distanţă prea mare, ele fiind de 
dimensiuni foarte mici (desigur, cu excepţiile de rigoare). 



întrebare: 

- Dacă globii ar fi prezenţe reale, de sine stătătoare şi nu 
artefacte foto, ar trebui să apară identici în toate pozele din lume, 
să nu depindă de particularităţile aparatului (alcătuirea 
obiectivului, a diafragmei, alte elemente), nu-i aşa? 

Răspuns: 

Atâta vreme cât imaginea globului parcurge traseul optic al 
obiectivului, el respectă legile opticii, suferind unele posibile 
deformări ca şi orice altă reflexie luminoasă. Ar putea da efecte 
neaşteptate, incredibile, doar dacă ar impresiona direct senzorul. 
Poate că în viitor vom constata şi astfel de fenomene... 

Pe de altă parte, diversitatea entităţilor spirituale este enormă, 
iar formele pe care le pot lua, şi mai diverse. Totuşi, limitările 
tehnice ne împiedică să le putem vedea sub toate formele lor reale. 

în ciuda acestor limitări, apariţia globilor în poze a devenit un 
fenomen extins tocmai pentru că aspectul lor general s-a reprodus 
în pozele de pe întreg mapamondul. Chiar dacă nu putem vorbi de 
identitate, cu siguranţă că există o asemănare evidentă, un tipar 
comun al acestora. 



întrebare: 

- De ce globii apar întotdeauna în faţa subiectului fotografiat? 
Oare nu pentru că sunt doar nişte particule în apropierea lentilei? 

Răspuns: 

într-adevăr, majoritatea globilor sunt în prim-plan, în faţa altor 
obiecte sau persoane din poză. Prezenţa lor fiind foarte eterică, 
rafinată, de slabă intensitate luminoasă vizibilă, spiritele aleg să se 
manifeste în apropierea obiectivului, unde cresc şansele de a fi 
înregistrate. 

Dar există şi excepţii foarte semnificative. Iată un spirit aflat în 
spatele luminii lumânării, la o înmormântare, în foto 3.5-1. 




Foto 3.5-1 (a, b) Spirit aflat în spatele lumânării 

Şi un glob aflat în spatele unei păpuşi, în foto 3.5-2. 



Foto 3.5-2 (a, b) Spirit aflat în spatele păpuşii 

în general, sunt la fel de posibile următoarele variante sub care 
spiritele îşi etalează aura (perispiritul): 

- Pot fi mai mici sau mai mari, în funcţie de intenţia şi energia 
pe care o posedă. 

- Pot fi mai mult sau mai puţin intens luminoase, în funcţie şi de 
sensibilitatea aparatului. 

- Pot fi mai apropiate sau mai depărtate de aparatul de 
fotografiat. 

întrebare: 

- S-a dovedit că unele persoane posedă un biocâmp puternic, 
care poate impresiona filmele fotografice chiar în caseta lor, 
neexpuse la lumină. Această bioenergie umană ar putea energiza 
particulele ce plutesc în atmosferă, făcându-le luminiscente pentru 
fracţiuni de secundă, nu-i aşa? în alte cazuri, chiar intenţia 
entuziastă de a fotografia globi ar putea fi la originea generării 
acestor „halouri”, nu? 

Răspuns: 

Bioenergia umană, ca şi intenţia umană pot avea un rol 
important în apariţia globilor. Dar ele nu acoperă toate cauzele 
posibile. Globii ne apar numai uneori (chiar dacă posedăm un 
biocâmp intens - dar nu toţi fotografii de globi îl au!) şi nu oricând 
dorim noi (chiar dacă ne concentrăm puternic!). Şi cum oare să 
explicăm energizarea particulelor din aer exact în momentul pozei, 
lipsind din poza anterioară sau cea ulterioară? Unii fotografi 
pasionaţi chiar se simt frustraţi că nu pot poza globi oricând 
doresc! Explicaţia pur biofizică nu este suficientă, ci trebuie 
completată cu influenţa celeilalte părţi - şi anume, voinţa spiritelor 
pe care le fotografiem... 

Pe de altă parte, într-adevăr, există oameni speciali care, 
printr-o concentrare intensă, pot genera anumite forme-gând care 
să fie pozate (dar care nu seamănă neapărat cu globii autentici). 
Aceştia sunt însă doar nişte excepţii umane notabile, nicidecum o 
regulă. 

întrebare: 

- Dacă globii reprezintă nişte spirite, de ce numărul lor nu 
creşte în cimitire sau locurile bântuite de fantome? 

Răspuns: 

Parapsihologia defineşte, pe scurt, fantomele ca fiind „suflete 
prinse între două lumi”. Nu se pot desprinde de amintirile vieţii 
terestre, deşi nu se mai pot bucura de viaţa corporală. Totodată, nu 
se pot bucura nici de beneficiile vieţii de spirit liber. Fantomele 
apar uneori sub forma unui nor ectoplasmatic, nu de luminiţă, 
precum spiritele libere. Dar în preajma unei fantome nu este 
obligatoriu să existe spirite libere sau ca acestea să se facă vizibile 
în poze. 

în principiu, spiritele apar sub formă de globi oriunde vor ele 
să apară, din considerente care ne scapă nouă, oamenilor. Spiritele 
evoluate se pot strânge în anumite locuri pure din punct de vedere 
energetic (păduri, cursuri de apă sau alte arii naturale), în preajma 
unor persoane cu calităţi de medium (având un biocâmp puternic şi 
curat energetic) sau în aglomerările de oameni (le place compania 
oamenilor bine intenţionaţi, curaţi la suflet, a copiilor), totodată 
evitând locurile rău famate, unde predomină energiile malefice, 
inferioare (cum ar fi şi unele case bântuite). 



întrebare: 

- Nu cred că un spirit ar fi un cerculeţ inert ori un cerculeţ care 
face mişcări simple, ce îi place să fie fotografiat. Inteligenţa i-ar 
permite mai mult de atât. Poate că globii din poze sunt fiinţe din 
lumea eterică, dar nu prea inteligente, asemănătoare microbilor 
tereştri? 

Răspuns: 

Ştim atât de puţine lucruri despre lumea spiritelor! De aceea, 
nu trebuie să manifestăm neîncredere şi ostilitate atunci când ni se 
dăruiesc astfel de cunoştinţe despre lumea invizibilă, mai ales prin 
gura mediumilor şi a clarvăzătorilor. Dacă arătăm prea mult 
scepticism, „ni se ia darul”, adică rămânem în ignoranţa propriilor 
noastre opinii limitate. 

în secolul 19 şi la începutul secolului 20 au fost fotografiate 
spirite materializându-se (în condiţii extrem de speciale) ca oameni 
întregi sau doar ca părţi anatomice, ba chiar s-au luat mulaje în 
parafină ale membrelor materializate (de obicei mâini). Din păcate 
şi spre nenorocirea lumii, savanţii care au studiat şi confirmat 
experienţele spiritiste au fost deseori luaţi în râs de confraţii lor 
aşa-zis „pozitivişti” (adică materialişti). 

Acum trăim alte vremuri. Spiritele se fac cunoscute lumii 
întregi prin fotografii care nu sunt monopolul nimănui, nici măcar 
al unor experţi (care le-ar putea truca, într-un sens sau în celălalt). 
Ele apar la nenumăraţi fotografi amatori, oameni de bună credinţă, 
pe tot cuprinsul planetei, din ce în ce mai des, pe măsură ce 
tehnicile foto sunt mai sensibile şi mai accesibile oricui. 

Spiritele există şi ni se fac cunoscute prin fotografii. Nu e 
dorinţa noastră, ci mai ales a lor! Da, poate chiar le place să fie 
fotografiate în formă de „cerculeţ”... Dar unele sfere prezintă chiar 
găuri şi rupturi evidente, care nu au nici o explicaţie fizică, precum 
în foto 3.5-3. în completare, vezi şi foto 2.1-9. 

Se studiază intens şi alte modalităţi tehnice de comunicare 
interdimensională, printre care transcomunicaţia electronică 
(fenomenul „vocilor electronice”), în care spiritele apar pe 
ecranul televizorului (monitor, cameră video) sau glasul lor este 
înregistrat pe benzi magnetice, ori auzit la telefon (sau captat pe 
robotul telefonic). Pentru cercetări sistematice este nevoie de 
aparatură electronică super-performantă, iar numeroşii oameni 
interesaţi de contactul cu lumea invizibilă au obţinut deja dovezi 
extraordinare (pentru informare vezi cartea părintelui Franţois 
Brune - „Morţii ne vorbesc”, Editura Enciclopedică, 1994). 

Iată, în final, mărturia unei cititoare a site-ului nostru, care 
pozează globi luminoşi. Este un ultim argument pe care îl 
înfăţişăm scepticilor de bună credinţă: 

«De aproximativ 2 ani îmi ies foarte multe poze cu „globuri 
luminoase” - eu şi copiii mei le-am numit „luminiţe”. Câteva 
observaţii în legătură cu apariţia luminiţelor: 

• am făcut poze cu 5 aparate diferite, ultimele fiind de înaltă 
performanţă, şi cu toate am reuşit să pozez luminiţe. 

• apariţia luminiţelor este în funcţie de starea noastră 
sufletească (când suntem în armonie şi liniştiţi, apar foarte, foarte 
multe, iar când suntem tensionaţi pot spune că nu apar deloc). 

• copiii mei le vizualizează şi fizic (de multe ori), eu le-am 
văzut numai de câteva ori. 

• de multe ori simt o nevoie aproape organică să apară 
„luminiţele”, fac poze seriale şi nu apar, iar când mă concentrez şi 
mă liniştesc, încep să apară. 

• anul trecut în vară, când fenomenul a luat amploare, am 
apelat la o cunoştinţă care a prezentat pozele unui fotograf 
profesionist (o persoană foarte sceptică), care bineînţeles că nu a 
reuşit să dezlege misterul, dar a reuşit să ajungă la concluzia că nu 
sunt defecte ale aparatelor sau particule de praf sau insecte etc... 

• aceste poze cu luminiţe apar cu precădere când suntem 
numai noi (eu şi copiii), rar când sunt persoane străine în vizită (şi 
numai cu anumite persoane).» 

Amalia B., 8 mai 2009 

în foto 1.1-1 este reprodusă o fotografie cu „luminiţe” realizată 
de Amalia. 

3.6 Confuzii, indicii, capcane 

Este posibil să avem un glob autentic în poza noastră şi să nu-i 
dăm nicio importanţă. Poate nici măcar nu observăm acea „pată” 
albicioasă. De altfel, se întâmplă frecvent acest lucru. Suntem 
siguri că, după lecturarea cărţii de faţă, nu veţi mai fi indiferenţi la 
anomaliile din fotografiile dumneavoastră. Dar este posibil şi 
reversul medaliei, din prea mult entuziasm. Desigur că este de 
dorit să ne menţinem luciditatea, dar şi deschiderea minţii pentru 
orice posibilitate şi să studiem fenomenul în toată complexitatea 
sa, experimentând, informându-ne şi dorindu-ne să aflăm adevărul. 

în plus faţă de explicaţiile deja prezentate în capitolele 
anterioare 2.1, 2.2 şi 3.5, adăugăm alte câteva informaţii şi 
avertismente utile. 


- Reflexiile luminii bliţului în diverse suprafeţe lucioase nu 
sunt globi. 

- Unele pete de grăsime sau amprente digitale de pe obiectiv 
pot da diverse irizări care nu sunt globi autentici. Amprentele se 
întind de obicei pe o suprafaţa mult mai întinsă decât un glob 
luminos. Iată un exemplu în foto 3.6-1, la marginea de jos a pozei. 



- Reflexiile multiple ale luminii solare în grupul de lentile ale 
obiectivului aparatului dau un şir liniar de pete luminoase de 

aceeaşi formă geometrică, uneori colorate diferit. Sunt reflexii 
parazite, nedorite, precum în foto 3.6-2. 

Explicaţie optică: raza de soare care intră în obiectiv se reflectă întâi 
pe suprafaţa internă dinspre aparat a lentilei, după care se reflectă 
înapoi de pe suprafaţa internă dinspre exterior a lentilei, revenind în final 
spre senzor, în paralel cu celelalte unde luminoase care formează 
imaginea fotografiată. Dacă raza solară vine oblic, din afara cadrului 
pozei, efectul nedorit se poate evita printr-un dispozitiv parasolar (un tub 
cilindric, montat în prelungirea obiectivului). 



Foto 3.6-2 Reflexii parazite ale luminii solare 

- Nu este vorba de reflexii parazite în obiectiv dacă apar mai 
mulţi globi aruncaţi aleatoriu în cadru, cu mărimi diferite care nu 
cresc după o linie. 

- Plasarea aparentă a globilor într-o fotografie bidimensională 
nu reflectă poziţia lor reală în spaţiul tridimensional. Cel mai 
probabil, globii se află mai aproape de aparat decât subiectul 
fotografiei. Este posibil ca globii să nu aibă nicio legătură cu 
subiectul pozat, ei doar dorind să-şi comunice prezenţa. 

- Una este să faci o confuzie neintenţionată şi alta, să creezi un 
fals. Unii încearcă prelucrarea pe computer, în Photoshop sau alte 
aplicaţii de imagini, a unor poze cu aparenţe stranii, pe care vor să 
le impună ca fiind apariţii oculte, din dorinţa de a-şi bate joc de 
oameni. Alţii folosesc diverse trucuri optice ale aparatelor 

profesioniste, reuşind efecte ingenioase. Este o cale de a 
decredibiliza adevăratele apariţii globulare. 

- Un indiciu sigur că avem de a face cu autentici globi ar fi 
acela că apar în spatele unor obiecte sau persoane, care le 
obturează parţial forma. Sunt poze destul de rare, dar reprezintă o 
dovadă imbatabilă, chiar şi pentru sceptici. Vezi foto 3.5-1 şi foto 
3.5-2. 

- Un alt indiciu sigur de cauză paranormală ar fi pozarea 
globilor la lumină naturală, fără bliţ. Vezi foto 1.5-1. 

- Există poze în care apar globi foarte luminoşi, relativ rotunzi, 
dar în care nu se mai poate distinge structura interioară dantelată. 
Unii globi foarte luminoşi opaci au aceeaşi cauză ca şi globii 
dantelaţi, transparenţi, adică sunt spirite. Vezi foto 1.3-4. 

- Parametrii importanţi care pot influenţa apariţia sau claritatea 
globilor sunt: distanţa focală (este fixă, se schimbă numai la 
folosirea zoom-ului), diafragma (numărul f7) şi obiectul asupra 
căreia se face focalizarea. La aparatele automate, parametrii se 
reglează automat, putând cel mult să alegem obiectul focusat. 

Nu toate pozele au rezoluţia necesară pentru a distinge clar 
elementele distinctive ale globilor autentici. Iată câteva reguli 
empirice care ne pot ajuta la eliminarea, pe cât posibil, la o primă 
vedere, a confuziilor: 

- Un indiciu al unei apariţii certe ar fi acela că avem un fundal 
mişcat, în timp ce numai globii sunt clari. Aceasta arată că globul a 
apărut fulgerător în cadru, fapt greu de explicat ştiinţific. 

- Un alt indiciu ar fi faptul că în anii, lunile sau săptămânile 
anterioare nu pozam globi, pe când, de la o anumită dată încoace, 
globii apar destul de des în pozele noastre (folosind acelaşi aparat). 
Dar şi procesul invers, dispariţia subită a fenomenului este un 
semn că el fusese autentic.... 

- în general, este mai probabil ca globii să fie autentici dacă 
sunt de mărimi diferite şi distribuite aleatoriu în poză decât dacă 
sunt aproape toţi de aceeaşi mărime, strâns grupaţi şi, eventual, 
descrescând ca dimensiune după o direcţie (caz în care ar putea fi 
picături de apă). 

- Cine a mai pozat altădată globi veritabili, este foarte probabil 
să obţină cu altă ocazie tot globi autentici, chiar dacă poza nu este 
foarte clară în acest sens. 

- Deşi nu este o regulă certă, în general o formă circulară 
simetrică, foarte regulată (chiar şi cu franj exterior), aproape 
perfectă, este mai probabil să fie o picătură de apă decât un glob cu 
o formă imperfectă, asimetrică. 

- Dacă petele luminoase au două sau mai multe culori, este mai 
probabil să fie globi decât dacă sunt monocrome. 

- Un singur glob apărut în poză, de mărime mai mare, chiar 
dacă este foarte pal, poate fi autentic. 

- Un glob foarte luminos pe un fundal întunecat probabil că 
este autentic. Regula se respectă şi dacă mai apar în poză şi alţi 
globi ceva mai pali. 

- Dacă într-o poză apar globi, iar în următoarele (făcute 
imediat după aceea, în aceleaşi condiţii) nu apar, este semn că ar fi 
autentici. 

- într-o casă locuită sau în alte incinte în care condiţiile de 
păstrează relativ constante, apariţia ocazională a unor globi este 
semnificativă. 

- O dâră luminoasă provenind de la o sferă este un semn că 
avem un glob autentic în mişcare. 

- Dacă în suita de poze apar ocazional şi ectoplasme autentice, 
este probabil ca globii să fie spirite. Despre ectoplasme citiţi în 
Anexa 3, de la sfârşitul cărţii. 

3.7 Pentru „vânătorii de globi” 

Mărturii 

Fenomenul globilor din poze a creat multe controverse, dar şi 
entuziasm de-a lungul întregului mapamond. Iată câteva mărturii 
ale unor cercetători înfocaţi ai fenomenului, aşa-zişii „vânători de 
globi luminoşi”, culese din site-uri specializate: 

- «Globii nu apar oricând plouă, avem nenumărate poze pe 
timp de ploaie fără niciun glob. » 

- «Uneori globii sunt vizibili pe ecranul LCD, dar nu şi cu 
ochiul liber, aceasta putând indica natura infraroşie a emisiei 
luminoase şi faptul că nu au o natură comună. » 

- «Uneori am văzut cu ochii noştri globi luminoşi mişcându-se 
prin preajmă, câteodată însoţiţi de sunete, perturbări electrice sau 
întreruperea echipamentului de filmare. în acele momente s-au 
fotografiat şi globii luminoşi, ceea ce este o dovadă a naturii lor 
necunoscute. » 

- «Ningea. în primele poze, nici un glob, în următoarele, din ce 
în ce mai mulţi. Deci nu s-au fotografiat fulgi de zăpadă, ci un alt 
fel de prezenţă, din ce în ce mai numeroasă. » 

- «Unii globi sunt sensibili la calitatea pozitivă sau negativă a 
energiei umane. » 

- «Putem comunica telepatic cu unii globi. Dialogul se poate 
purta şi prin radiestezie (cu pendulul sau ansa). » 

Sfaturi 

Dacă vreţi să obţineţi globi luminoşi autentici, vă propunem 
câteva reguli simple, pentru a evita, pe cât posibil, falşii globi, 
generaţi de cauze naturale: 

1. Nu fotografiaţi în natură imediat după sau în timpul ploii, 
ori pe ceaţă, căci ar putea apare globi produşi de picăturile de apă 
în exces. 

2. Feriţi-vă a strănuta pe lângă aparat. Dacă totuşi se întâmplă, 
aşteptaţi circa 20 minute înainte de a lua poze. 

3. Evitaţi zilele sau zonele cu vânt, care poate ridica praful. 

4. Când pozaţi în locuri pline de praf, precum subsoluri sau 
poduri, plasaţi aparatura în poziţie, după care aşteptaţi circa 20 
minute, pentru ca praful să se aşeze. 

5. Insectele zburătoare pot provoca reflexii interesante ale 
luminii bliţului. Acumulând experienţă, veţi putea spune fără greş 
care este diferenţa faţă de globii autentici. 

6. Aflaţi numărul de lamele ale diafragmei şi obturatorului şi 
comparaţi-1 cu globii poligonali (dacă îi obţineţi). Faceţi teste cu 
aparatul din dotare, pentru a cunoaşte empiric toate elementele 

tehnologice care pot fi implicate în modelarea sau deformarea 
globilor luminoşi. 

7. Faceţi mai multe poze din acelaşi loc şi în aceeaşi direcţie, 
pentru a le putea compara. Păstraţi şi fotografiile în care nu apare 
nimic neobişnuit. Puteţi obţine mai multe informaţii dintr-un grup 
de poze decât dintr-una singură. Uneori, o poză singulară poate fi 
interpretată ca având cauze naturale, deşi nu este adevărat. De 
exemplu, vezi suita de poze consecutive din foto 1.2-2. 

8. Câteodată, mai multe poze succesive vă pot dezvălui o 
anume mişcare a globilor în jurul unui obiect cu valoare personală. 
Gândiţi-vă ce semnificaţie ar putea avea pentru voi. 

9. Faceţi poze după inspiraţia de moment, fără pregătire. La 
revederea fotografiilor pe ecran, rememoraţi gândurile şi 
evenimentele de atunci, pentru a trage concluzii personale 
interesante. 

10. Şedinţa foto pentru obţinerea de globi este o experienţă 
activă, de încurajare a acestor forme de viaţă să vi se reveleze. 
Rugăciunea şi meditaţia ar putea să vă ajute în obţinerea unor 
rezultate deosebite. Pur şi simplu invocaţi globii să vină şi veţi 
constata că vor apare. Aceasta este o interacţiune conştientă, mult 
mai interesantă şi profitabilă pentru voi decât abordarea „la rece”. 
Intraţi într-o relaţie afectivă cu globii pe care îi recunoaşteţi că vă 
însoţesc mai des în poze! 

OBSERVAŢIE IMPORTANTĂ: Aveţi încredere în ceea ce 
simţiţi şi gândiţi! Dumneavoastră singuri cunoaşteţi cel mai bine 
care au fost condiţiile de fotografiere... 

11. în măsura posibilităţilor, folosiţi în paralel şi camere video, 
preferabil cu vizare în infraroşu. O echipă de cercetători americani 
a făcut simultan filmări şi fotografii cu mai multe aparate. Pe video 
apare clar mişcarea unui glob luminos, în acelaşi loc unde apar 
globi în poze. în mod obişnuit, s-ar fi putut presupune că forma 
globilor semăna cu particule de praf sau polen. Doar proba video a 
demonstrat indubitabil că era vorba de globi autentici, adică spirite 
în mişcare. 

12. Cerându-i părerea unui sceptic în privinţa apariţiilor 
misterioase din pozele dumneavoastră, el vă va deziluziona 

negreşit. Dar tocmai atunci s-ar putea să constataţi o sporire a 
numărului de globi, ca şi cum ar vrea să vă comunice faptul că ei 
nu sunt nici „picături”, nici „praf’, nici altă ipoteză născocită de o 
minte limitată. 

13. Forma şi culorile globilor pot avea o anumită semnificaţie, 
dar la fel de bine pot depinde de legile opticii, ca şi de 
particularităţile aparatului. Globii aflaţi în mişcare şi cei imperfect 
rotunzi pot fi mai relevanţi pentru recunoaşterea apariţiei unor 

spirite. 

14. Apariţia spiritelor în fotografii este un eveniment strict 
personal, care vă este dedicat - nu este obligatoriu ca pozele 
dumneavoastră să fie semnificative pentru alţi oameni! în 
creştinism se spune că mântuirea este individuală, nu la grămadă - 
pentru că este nevoie de un dialog cu Cerul. înţelegerea mesajului 
ascuns în poze este tot un proces individual de acceptare a unei 
realităţi ascunse care ne conduce pe căi minunate. Faptul că aceste 
apariţii s-au intensificat în ultimul timp poate însemna că suntem 
„cernuţi” la nivel spiritual, fiindcă ne aflăm în pragul unor 
evenimente importante. 

3.8 Scopul apariţiei spiritelor în fotografii 

Dacă Teoria Spiritistă este adevărată - şi este adevărată! -, 
atunci putem înţelege că fenomenul mondial al globilor luminoşi 
ce apar în fotografii este o formă de comunicare între lumi. 
Caracteristicile acestei comunicări sunt următoarele: 

- Este o comunicare globală, adresată fiecărui individ uman, 
nu doar unei elite ştiinţifice. O poză ciudată, ieşită din aparatul 
propriu, are o putere de convingere mai mare decât o duzină de 
conferinţe esoterice. 

- Ne vorbeşte despre o realitate subtilă invizibilă reală, 
atenţionându-ne asupra prezenţei şi chiar influenţei sale asupra 
oamenilor. Tradiţiile spirituale multimilenare de pe tot Pământul 
ne-au tot relatat despre lumea de dincolo de simţuri, dar acum se 
pot convinge chiar şi incredulii. 

- Este mai mult decât o simplă suscitare a interesului temporar 
şi superficial. Implicaţiile sunt profunde, de natură spirituală, 
filosofică, morală. Dacă spiritele ne apar în poze, o fac pentru a ne 
confirma cele ce ştim deja despre ele din literatura spiritistă şi din 
alte tradiţii religioase şi iniţiatice multimilenare. 

Apariţia globurilor luminoase reprezintă doar o parte din 
Marele Scenariu cosmic care se desfăşoară chiar acum, în faţa 
ochilor noştri. Multe alte activităţi se petrec în paralel, în acelaşi 
scop divin: 

• înmulţirea cărţilor, pieselor muzicale şi filmelor cu 
tematică spirituală; 

• regresiile hipnotice în vieţile trecute, terapiile karmice şi 
interesul occidentalilor pentru reîncarnare, culminând cu accesul 
prin hipnoză la starea de spirit liber, între încarnări; 

• publicitatea făcută experienţelor de moarte clinică (în limba 
engleză, near death experience - NDE ); 

• răspândirea metodelor psihospirituale pentru dezvoltarea 
intuiţiei, inteligenţei, înţelepciunii, ca şi a abilităţilor 
extrasenzoriale; 

• modificarea modului de gândire ştiinţific sub influenţa 
teoriei cuantice şi altor noi descoperiri; 

• enigmaticele formaţiuni geometrice (în limba engleză, crop 
circles) care apar, dintr-o dată şi inexplicabil, în lanurile de 
cereale, pe gheaţă şi în alte locuri greu accesibile; 

• descoperirile istorice şi arheologice bulversante, care ne 
obligă să reconsiderăm locul umanităţii în Univers; 

• dovezile tot mai numeroase şi de netăgăduit despre 
prezenţa navelor extraterestre, civilizaţiile avansate fiind în 
permanent contact cu spiritele invizibile. 

Planeta este în efervescenţă, omenirea evoluează pe nebănuite, 
iar spiritele supervizează transformarea conştiinţelor, acţionând ca 
o armată disciplinată şi bine intenţionată, condusă de Inteligenţa 
Divină. Se întâmplă, acum, ceea ce Noul Testament numeşte „A 
doua venire a lui Cristos”. Nu este vorba de apariţia unei 
persoane carismatice, ci de schimbarea atitudinilor, a 

mentalităţilor, elevarea conştiinţei întregii omeniri, indiferent de 
religie. Ofensiva spiritualităţii se petrece lent, cu blândeţe, dar 
hotărât, ireversibil şi evident pentru cei care au bunăvoinţa să o 
înţeleagă. 

Tot mai mulţi oameni se plâng astăzi că pozele lor sunt 
„umplute” cu apariţii luminoase, întrebându-se ce reprezintă aceste 
globuri de lumină... Căutând un răspuns, ei obţin mai mult decât îşi 
imaginau - se apropie de lumea spirituală şi de Dumnezeu. 

Conform spiritiştilor creştini, multe secole înainte de naşterea 
lui Isus, religia iudaică monoteistă s-a situat sub semnul Tatălui. în 
cele două milenii de creştinism, monoteismul a stat sub semnul 
Fiului. începând cu mijlocul secolului 19, dar mai evident odată cu 
cel de-al treilea mileniu, ne aflăm sub semnul Sfântului Duh (adică 
al Sfintelor Duhuri - Spiritele înalte), pentru a împlini voinţa 
Divină. Ne putem aştepta la multe alte întâmplări minunate de 
acum încolo, pentru ca oamenii să uite definitiv credinţa 
materialistă, atât de dăunătoare sufletului. Totuşi, înţelepciunea 
divină apropie treptat-treptat omenirea de o înţelegere superioară a 
vieţii şi a lumii, lăsând întotdeauna loc liberului arbitru al omului, 
pentru a nu îl obliga să creadă orbeşte în lumea invizibilă, ci a 
alege de bunăvoie calea raţiunii. 


3.9 Analogii filosofice 

Globii luminoşi, pe muchia dualităţii 

Am amintit la începutul cărţii de cele 3 tipuri de teorii ce 
abordează fenomenele paranormale. Fie „Nu pot să admit 
intelectual”, fie „Cred la modul absolut”, sunt cele două variante 
reducţioniste prin care oamenii îşi alungă oroarea de incertitudine. 
A treia cale afirmă că ,Adevărul este la mijloc”, fiind sprijinită de 
o gândire rafinată şi un echilibru emoţional. Omul de ştiinţă 
autentic acceptă limitele cunoaşterii umane, dar nesiguranţa nu îl 
demoralizează, ci îl motivează să cerceteze mai departe. 

S-ar putea spune, analizând interpretările divergente ale 
fenomenului mondial al globilor luminoşi, că deocamdată acesta 

este marcat de confuzie şi incertitudine, cu atât mai mult cu cât se 
adresează, în principal, masei de oameni fără preocupări savante, 
care nu au posibilitatea de a verifica toate ipotezele. Unii au păreri 
fixe preconcepute, alţii îşi schimbă opiniile de la o zi la alta. Omul 
obişnuit îşi doreşte cât mai repede o eliberare de dubii. Din păcate, 
trebuie să convieţuim cu acest disconfort intelectual. Putem regăsi 
aceeaşi dualitate gnoseologică şi în alte chestiuni spinoase pentru 
ştiinţă, care reclamă o gândire flexibilă şi creativă. 

De exemplu, acupunctura şi homeopatia dau deseori rezultate 
clinice spectaculoase, deşi ştiinţa biologiei nu le găseşte explicaţii, 
în general, o boală poate fi tratată eficient atât prin metode 
medicale ştiinţifice, cât şi tradiţionale. 

în mod similar, globii luminoşi pot avea uneori o explicaţie 
reală fizică, iar alteori una reală non-fizică. 

Alt exemplu. Psihiatrii tratează simptomul „vocilor în creier” 
fără a le înţelege cauza profundă. Ei urmăresc exclusiv dispariţia 
problemei şi ca atare prescriu medicamente puternice, indiferent de 
urmările secundare. Pe de altă parte, spiritismul se foloseşte de 
„vocile din creier”, dându-le o semnificaţie pozitivă şi denumindu- 
le aptitudine de claraudiţie sau mediumnitate. Din punctul de 
vedere spiritist, adevărata problemă reală este lipsa autocontrolului 
asupra canalului de comunicaţie telepatică. Prin urmare, metodele 
de tratament trebuie adaptate acestui scop punctual (întărirea 
controlului asupra capacităţii telepatice receptive) şi nu neapărat 
eliminării fenomenului în sine. Brazilia este o ţară unde metodele 
spiritiste de tratament ale bolilor psihice au eficienţa lor 
incontestabilă, comparabilă (sau uneori incomparabilă!) cu 
medicina alopată. 

în mod similar, acelaşi glob luminos poate fi privit prin optica 
savantului materialist sau prin cea a cercetătorului spiritualist. 

Simplificând la extrem, oare care ar fi ipostaza de preferat: 
credinţa sau necredinţa în calitatea paranormală a apariţiilor 
globulare din poze? Desigur că nu se poate da o sentinţă generală, 
căci fiecare om are sensibilităţile şi capacităţile sale. Unii sunt mai 
analitici şi educaţi în spirit ştiinţific, chiar pragmatic. Alţii sunt 

mai intuitivi, educaţi în spirit umanist, chiar religios. Dar, dacă ar 
fi să facem o minimă analiză asupra societăţii actuale, credem că 
prea mult pragmatism strică! Scepticismul, negativismul, 
raţionalismul excesiv ori ironia pot bloca apariţia fenomenelor 
spirituale în jurul nostru, ceea ce ne va accentua sentimentul de 
singurătate şi lipsa de speranţă. Nu trebuie să renunţăm la 
luciditate, ci doar să acceptăm miracolul în viaţa noastră cotidiană. 
Pentru credincios, minunile sunt oricând posibile, deoarece Creaţia 
Divină infinită are mereu resurse să ne uimească. în schimb, 
pentru pragmatic sau sceptic, totul se rezumă la aici şi acum, la 
ceea ce vede şi pipăie, la cunoaşterea comună şi faptele banale. 

Deci, într-un caz concret, dacă ar fi să aleagă rapid între cele 
două variante opuse la fel de probabile, ar fi poate mai bine ca 
omul să creadă că a pozat o entitate - fapt care îl ajută să viseze la 
lumi necunoscute -, decât să banalizeze o superbă apariţie 
spirituală care ar fi putut să îi deschidă un nou orizont al 
cunoaşterii, spre viaţa spirituală... O atitudine echilibrantă pentru 
aceste vremuri prea materialiste este descrisă de poetul Lucian 
Blaga astfel: 

Eu nu strivesc corola de minuni a lumii 
şi nu ucid 

cu mintea tainele, ce le-ntâlnesc 
în calea mea 

în flori, în ochi, pe buze ori morminte. 

Lumina altora 

sugrumă vraja nepătrunsului ascuns 
în adâncimi de întuneric, 
dar eu, 

eu cu lumina mea sporesc a lumii taină - 
şi-ntocmai cum cu razele ei albe luna 
nu micşorează, ci tremurătoare 
măreşte şi mai tare taina nopţii, 
aşa îmbogăţesc şi eu întunecata zare 
cu largi fiori de sfânt mister 
şi tot ce-i neînţeles 
se schimbă-n neînţelesuri şi mai mari 
sub ochii mei- 
căci eu iubesc 

şi flori şi ochi şi buze şi morminte. 

Globii luminoşi şi alte fenomene spirituale 

Fenomenul globilor luminoşi este relativ recent şi ne rezervă 
surprize din ce în ce mai mari, pe măsură ce ne aplecăm cu atenţie 
spre a-1 studia. Aşa s-a întâmplat şi cu alt fenomen misterios 
actual, cel al cercurilor apărute în lanuri de cereale (în limba 
engleză, crop circles ). Dacă, la început, formele apărute în lanuri 
erau figuri geometrice relativ simple (de obicei având la bază 
cercuri), pe măsură ce s-a încercat să se demonstreze că ele ar 
putea fi făcute de oameni, formele s-au complicat tot mai mult, 
devenind acum adevărate opere de artă, practic imposibil de 
reprodus chiar şi de o echipă numeroasă, având la dispoziţie 
tehnologia şi timpul necesar. Astfel că misterul cercurilor din 
lanuri a rămas nedezlegat, cauza sa cea mai probabilă rămânând 
intervenţia unor entităţi invizibile. 

Ceva asemănător se petrece şi cu enigma globilor luminoşi din 
fotografii. La început s-a considerat că globii tipici sunt cei 
circulari, cu o reţea de cercuri concentrice bine definită în interior. 
Când se credea că s-au găsit posibile explicaţii optico-fizice, forma 
şi modul de apariţie al globilor s-a diversificat (fiind chiar filmaţi 
cu aparate video), astfel încât misterul globilor din poze a rămas la 
fel de adânc. Prin urmare, trebuie să acceptăm că poate vor apare 
în fotografii şi alte forme de entităţi decât cele cu care ne-am 
obişnuit până acum. 

O altă similitudine o putem găsi cu modul în care ne păzesc 
îngerii (spiritele înalte însărcinate cu supravegherea fiecărei fiinţe 
umane). De obicei, Ei ne sugerează anumite idei constructive de 
viaţă, despre care noi credem că sunt produse de mintea noastră. 
Din păcate, nu răspundem mereu la această influenţare pozitivă. 
Alteori, împrejurările ne forţează să ne schimbăm radical viaţa, 
schimbări ce ne par incomode, dar care se vădesc a fi salvatoare, 
geniale, benefice. în acele cazuri, protectorii noştri spirituali ne-au 
mânat destinele după principiul „orice şut în fund este un pas 
înainte”. Dar, ca să identificăm influenţa discretă a spiritelor 
binevoitoare în acest haos existenţial, avem nevoie de multă 
atenţie, inteligenţă, intuiţie. 

Aceleaşi calităţi ne sunt necesare şi pentru a putea analiza în 
mod corect fenomenul globilor luminoşi din pozele noastre, ca să 
le identificăm originea şi scopul. 

Să admitem că unii globi ar putea avea cauze naturale: praf, 
polen, spori, stropi purtaţi de aer, amprente pe obiectiv sau pete de 
grăsime, aberaţii optice şi influenţa elementelor optico-mecanice. 
Există însă un număr mare de globi absolut inexplicabili, care ar 
părea că seamănă cu ceilalţi. Prin urmare, există confuzie şi 
puncte de vedere opuse. Ne întrebăm atunci, cu candoare 
copilărească: «Oare spiritele nu se puteau arăta în forme 
inconfundabile, distincte, ca să fie totul clar de la început? » 

Un posibil răspuns ar fi acela că spiritele apelează tot la legile 
naturale ca să se manifeste în planul fizic. De exemplu, dacă forma 
de cerc este primordială şi universală, de ce n-ar folosi-o şi 
spiritele?! Sau altfel spus: de ce să nu permitem şi picăturilor de 
apă să fie remarcate de tehnica fotografică modernă, nu doar 
spiritelor?! Să dovedim deci înţelepciune şi rafinament în gânduri! 

Dilema este similară cu cea a existenţei lui Dumnezeu. Dacă 
El există, de ce nu Se face public, ca să ne alunge îndoiala?! 
«Trebuie să văd ca să cred», spune scepticul. «Trebuie să crezi ca 
să vezi», spune credinciosul. Credinţa îţi poate facilita un al 
şaselea simţ, dar şi autosugestia fantezistă. Raţionalismul îţi poate 
facilita realismul, dar şi blocarea intuiţiei ori a creativităţii. 
Dumnezeu apare evident atât prin raţiune, cât şi prin credinţă - în 
ordinea lumii naturale, în conştiinţa morală şi intuiţia personală, în 
spusele mesagerilor divini. Ar fi suficient pentru cine are ochi de 
văzut şi urechi de auzit. Cine nu le are, degeaba va vedea, că tot nu 
va crede, ci va da vina pe diverse iluzii optice, subliminale, 
hipnotice, halucinaţii etc. O epifanie, oricât de convingătoare ar fi 
ea, nu ţine loc de demonstraţie ştiinţifică. 

Dar de ce nu ne convinge Dumnezeu pe toţi că El există? 
Poate din delicateţe faţă de pământenii care se feresc de El sau nu 
rezistă energiei Sale copleşitor de iubitoare. Poate din 
corectitudine faţă de cei care nu-L caută sau nu-L merită. Din 
respect pentru liberul nostru arbitru. Totuşi, diversele viziuni 

divine oferite unor oameni sau mici grupuri ne dovedesc că El are 
mijloace suficiente de convingere individuală. Uneori Domnul 
Dumnezeu este de acord şi cu minuni colective ori viziuni de 
masă, cum au fost „evenimentele cosmico-divine” apărute prin 
bunăvoinţa Maicii Domnului la Fatima, în anul 1917 (vezi Anexa 
4, de la sfârşitul cărţii). Dar oare au reuşit ele să schimbe 
mentalitatea omenirii? Din păcate, nu atât cât ar fi fost necesar... 

Deşi un astfel de miracol divin grandios a avut loc doar cu 100 
de ani în urmă, fiind mărturisit de zeci de mii de oameni, ca şi de 
reporterii de la faţa locului, astăzi unii încă sunt sceptici. Tot aşa 
cum sunt destui sceptici că globii luminoşi din fotografii ar putea fi 
semne discrete ale lumii spirituale, îndoindu-se sau nedorind să 
admită că lumea invizibilă există... 

Oamenii sensibili nu au nevoie de minuni spectaculoase. Este 
suficient un mic semn discret care să ne încurajeze că nu suntem 
singuri în faţa neantului. O mică sferă luminoasă, apărută când şi 
unde trebuie, are potenţialul de a ne da putere, încredere în sine şi 
în Dumnezeu. Aşa că fiţi receptivi şi atenţi la coincidenţele stranii 
sau micile semne, în poze sau în viaţa de zi cu zi! Ca să aveţi parte 
de fericire şi seninătate, nu este neapărat nevoie să fiţi savanţi, ci 
mai ales devotaţi trup şi suflet cauzei Binelui... 

Realitatea depăşeşte cu mult imaginaţia omului. Cel mai corect 
ar fi să ne dăm seama că nu vom putea cunoaşte niciodată 
realitatea în toată complexitatea ei. Dialogul cu entităţile 
inteligente invizibile ne va ajuta însă în aflarea unor lucruri 
imposibil de bănuit prin mijloacele rudimentare de care dispunem. 
Lumea spiritelor a fost creată înaintea lumii fizice şi are posibilităţi 
energo-informaţionale infinit mai mari. Comunicarea cu spiritele a 
fost dintotdeauna accesibilă numai aleşilor: şamani, vraci, 
mediumi, clarvăzători, maeştri spirituali etc. Iată însă că, în epoca 
modernă, începem să primim cu toţii dovezi materiale despre 
existenţa lor... 

ANEXA 1 

Date tehnice despre fotografiile reproduse în carte 

Diametrul real al diafragmei se poate calcula din formula: 
d (mm) = distanţa focală (mm) / nr.f (f/) 


Foto 

Rez 

(dpi) 

Marca 

aparat 

Model 

aparat 

Dist. 

focala 

(mm) 

Diafr. 

(f/) 

Timp 

exp. 

(sec) 

1.0-1 

180 

Canon 

Powershot 

A610 

7 

F/2,8 

1/60 

1.0-2 

314 

Olympus 

X-3, C-60Z 

8 

F/2,8 

1/30 

1.1-1 

72 

Sony 

Ericsson 

K800i 


F/2,8 

1/250 

1.2-1a 

314 

Olympus 

X600, 

D630, 

FE5500 

6 

F/2,8 

1/30 

1.2-1b 

96 

Samsung 

NV3 

7 

F/3,5 

1/45 

1.2-lc 

180 

Canon 

Digital 
IXUS 500 

7 

F/2,8 

1/60 

1.2-1 d 

96 

Samsung 

NV3 

7 

F/3,5 

1/45 

1.2-1e 

72 

Sony 

DSC-T7 

6 

F/3,5 

1/40 

1.2-1f 

72 

Sony 

DSC-P200 

8 

F/2,8 

1/40 

1.2-1 f 

72 

Sony 

DSC-T50 

6 

F/3,5 

1/40 

1-2-1g 

480 

Kodak 

Easyshare 

M753 

6 

F/2,8 

1/64 

1.2-2a 

300 

Nikon 

D40 

32 

F/4,5 

1/60 

1.2-2b 

300 

Nikon 

D40 

32 

F/4,5 

1/60 

1.2-2c 

300 

Nikon 

D40 

32 

F/4,5 

1/60 

1.2-2d 

300 

Nikon 

D40 

32 

F/4,5 

1/60 

1.2-3a 

72 

Sony 

DSC-T70 

6 

F/3,5 

1/40 

1.2-3b 

72 

Sony 

DSC-T5 

6 

F/3,5 

1/8 

1.2-3c 

72 

Sony 

DSC-T70 

6 

F/3,5 

1/40 

1.2-3d 

72 

Sony 

DSC-T70 

6 

F/3,5 

1/40 

1.2-3e 

72 

Sony 

DSC-T70 

6 

F/3,5 

1/40 

1.2-3f 

72 

Digital 


6 

F/2,8 

1/30 

1.3-2a 

180 

Canon 

PowerShot 

A95 

8 

F/2,8 

1/60 

1.3-2a 

314 

Sony 

DSC-S700 

6 

F/2,8 

1/40 

Foto 

Rez 

(dpi) 

Marca 

aparat 

Model 

aparat 

Dist. 

focala 

(mm) 

Diafr. 

(f/) 

Timp 

exp. 

(sec) 

1.3-3b 

72 

Panasonic 

DMC-F25 

6 

F/2,8 

1/60 

1.3-4a 

230 

Kodak 

DX7590 

6 

F/2,8 

1/60 

1.3-4b 

314 

Olympus 

X-3, C-60Z 

8 

F/2,8 

1/30 

1.5-1 

180 

Canon 

Digital 
IXUS 400 

11 

F/3,5 

1/60 

1.5-2 

314 

Olympus 

FE46, X41, 
X42 

6 

F/3,5 

1/30 

1,5-3a 

72 

Sanyo 

E60 

6 

F/3,3 

1/30 

1.5-3b 

72 

Sanyo 

E60 

6 

F/3,3 

1/30 

1,5-3c 

72 

Sanyo 

E60 

6 

F/3,3 

1/30 

1,5-3d 

72 

Sanyo 

E60 

6 

F/3,3 

1/30 

1,5-3e 

72 

Sanyo 

E60 

6 

F/3,3 

1/30 

1,5-3f 

72 

Sanyo 

E60 

6 

F/3,3 

1/30 

1.5-3g 

72 

Sanyo 

E60 

6 

F/3,3 

1/30 

1.5-4 

314 

Sony 

DSC-S750 

6 

F/2,8 

1/40 

1.6-1 

300 

Nikon 

D40 

38 

F/4,8 

1/60 

1.6-2 

314 

Olympus 

p40D, 

S500, 

pD500 

6 

F/3,1 

1/400 

2.1-1 

180 

Canon 

PowerShot 

A550 

6 

F/2,6 

1/60 

2.1-2a 


LG 

KC910 

5 

F/2,8 

1/12 

2.1-2b 


LG 

KC910 

5 

F/2,8 

1/12 

2.1-3a 

230 

Kodak 

CX7525 

6 

F/2,7 

1/60 

2.1-3b 

230 

Kodak 

CX7525 

6 

F/2,7 

1/60 

2.1-4 

314 

Olympus 

X-3, C-60Z 

8 

F/2,8 

1/30 

2.1-5 

300 

Nikon 

E4600 

6 

F/4,9 

1/2300 

2.1-6a 

72 

Sony 

DSC-P200 

8 

F/2,8 

1/40 

2.1-6b 

72 

Panasonic 

DMC-FX12 

6 

F/2,8 

1/30 

2.1-7a 

72 

Sony 

DSC-T300 

6 

F/3,5 

1/40 

2.1-7b 

72 

Sony 

DSC-W50 

6 

F/2,8 

1/40 

2.1-7c 

72 

Sony 

DSC-W35 

6 

F/2,8 

1/40 

2.1-8a 

72 

Sony 

Cybershot 

8 

F/2,8 

1/40 

2.1-8b 

314 

Sony 

DSC-S700 

6 

F/2,8 

1/40 

2.1-9a 

72 

Panasonic 

DMC-FX10 

16 

F/4,8 

1/30 

2.1-9b 

72 

Panasonic 

DMC-FX10 

17 

F/5 

1/30 

2.1-10 

a 

72 

Sony 

DSC-T3 

7 

F/3,5 

1/40 

Foto 

Rez 

(dpi) 

Marca 

aparat 

Model 

aparat 

Dist. 

focala 

(mm) 

Diafr. 

(f/) 

Timp 

exp. 

(sec) 

2.1-10 

b 

72 

Sony 

DSC-T3 

7 

F/3,5 

1/8 

2.2-1 

72 

Sony 

DSC-P93 

8 

F/2,8 

1/40 

2.2-2b 

96 

Samsung 

Digimax 

S830 

7 

F/2,8 

1/30 

2.2-3a 

314 

Sony 

DSC-S700 

6 

F/2,8 

1/40 

2.2-3b 

314 

Sony 

DSC-S700 

6 

F/2,8 

1/40 

2.2-4a 

200 

Sony 

DSC-S500 

11 

F/3,9 

1/40 

2.2-4b 

144 

Olympus 

p20D,S400 
D, p400D 

8 

F/3,6 

1/50 

2.2-4c 

180 

Canon 

PowerShot 

A550 

6 

F/2,6 

1/8 

2.2-5 

72 

Panasonic 

DMC-LS60 

6 

F/2,8 

1/30 

2.2-7a 

72 

Sony 

Cybershot 

8 

F/2,8 

1/40 

2.2-7b 

180 

Canon 

PowerShot 

A480 

7 

F/3 

1/60 

2.2-7c 

72 

Sony 

DSC-P200 

8 

F/2,8 

1/40 

2.2-10 

72 

Panasonic 

DMC-LZ1 

6 

F/2,8 

1/60 

3.5-1 

180 

Canon 

PowerShot 

A70 

5 

F/2,8 

1/60 

3.5-2 

180 

Canon 

Digital 
IXUS 400 

7 

F/2,8 

1/60 

3.5-3a 

144 

Olympus 

p20D,S400 
D, p400D 

12 

F/4,5 

1/60 

3.5-3b 

72 

Panasonic 

DMC-F25 

6 

F/2,8 

1/60 

3.5-3c 

180 

Canon 

PowerShot 

SD900 

8 

F/2,8 

1/60 

3.5-3d 

180 

Canon 

PowerShot 

SD900 

9 

F/3,2 

1/60 

3.5-3e 

72 

Sony 

Ericsson 

K800i 


F/2,8 

1/250 

3.5-3f 

72 

Casio 

EX-Z70 

10 

F/4 

1/60 

3.6-2 

72 

Camera 

8MP-9Q6 


F/4,8 

1/125 

A2 

72 

Sony 

DSC-H7 

5 

F/2,7 

1/40 

ANEXA 2 

CE ESTE SPIRITISMUL? 

FILOSOFIE 

în secolul 19 era în vogă filosofia spiritualistă, care promova 
supremaţia şi primordialitatea spiritului asupra materiei. Spre a 
pune în evidenţă noua sa doctrină, fondatorul Allan Kardec i-a dat 
acesteia numele de spiritism. Dincolo de nume, diferenţa esenţială 
constă în sursa de inspiraţie a învăţăturilor spiritiste, care provin 
chiar de la locuitorii tărâmului spiritual: spiritele. 

Spiritismul este deci o doctrină filosofică, inspirată de 
Dumnezeu şi îngerii Săi, având ca obiect de studiu viaţa şi 
universul, aşa cum au fost ele create de Divinitate. Se constată 
astfel apropierea sa de doctrinele religioase. Prin aspectul său 
experimental, de intrare în legătură directă cu lumea spiritelor, îşi 
vădeşte aspectul ştiinţific, adică obiectiv, metodic şi reproductibil. 
Filosofia spiritistă nu este creaţia minţii omeneşti, ci este ecoul 
Ştiinţei Cosmice care stă la baza Creaţiei. Ea încearcă să explice şi 
uneori chiar să reproducă tot ceea ce religia numeşte îndeobşte ca 
fiind „taine”, simţul comun ca „mistere paranormale”, iar ştiinţa 
academică nu are încă mijloace să abordeze. 

PREJUDECĂŢI COMUNE 

în popor, spiritismul este deseori asociat cu groaza inspirată de 
„fantomele care mişcă mobila din casă şi paharul de pe masă”. 
Departe de a fi o metodă de excitare a nervilor, dimpotrivă, 
spiritismul îi explică omului ce sunt fantomele, locurile bântuite, 
fenomenele de poltergeist, facându-1 astfel imun la teama comună 
de cei „morţi”. 

Şedinţa spiritistă ţinută în semi-obscuritate, invocând spiritele 
să-şi facă simţită prezenţa prin trosnituri de mobilă sau prin 
mişcarea paharului pe măsuţa cu litere, reprezintă o metodă relativ 
simplistă şi depăşită, ţinând mai mult de istoria timpurie a 
spiritismului. Deşi efectul acestui tip de întruniri ar putea fi uneori 
cel de a-i convinge de realităţile invizibile pe cei total increduli, 
din păcate, câştigul spiritual este aproape nul, fiindcă spiritele care 

se fac astfel cunoscute sunt de obicei de rang inferior. Această 
metodă empirică a fost înlocuită cu cea a scrierii automate a 
mesajelor sau răspunsurilor, dictate mediumilor dotaţi pentru acest 
mod de comunicare facil şi exact. Scrierea automată este cea care a 
lăsat posterităţii marile opere de largă respiraţie spirituală. 

RELIGIE 

Prin comunicarea cu cei dragi, trecuţi în lumea celor drepţi, 
practica spiritistă poate oferi o consolare inegalabilă celor rămaşi 
în viaţă, precum şi informaţii preţioase. în plus, ea aduce pacea şi 
în sufletele agitate ale defuncţilor, care de multe ori suferă, fiindcă 
nu sunt receptaţi de cei vii. 

învăţăturile spiritiste explică pe larg şi pe înţelesul tuturor ce şi 
cum este Lumea de Apoi, în care vom merge cu toţii după moarte, 
pregătindu-ne astfel să părăsim fără teamă sau regrete lumea 
terestră, pentru a intra glorioşi în eternitate. 

O parte din învăţăturile spiritiste erau cunoscute din vremuri 
imemoriale, cum ar fi fenomenul reîncarnării spiritului şi 
conceptul de karmă, justiţie divină. Totuşi, doctrina spiritistă 
aduce un plus de logică, profunzime şi vorbeşte pe înţelesul 
omului modem despre lucruri care înainte erau ascunse omului de 
rând. Se pare că Planul lui Dumnezeu este ca, acum, Tainele 
Creaţiei (o parte din ele) să fie aduse la cunoştinţa maselor şi 
răspândite în întreaga lume. 

Faptul că spiritismul s-a născut pe continentul european i-a 
oferit iniţial un caracter creştin. Spiritismul este însă compatibil cu 
oricare altă religie, căci la bază toate marile religii au fost inspirate 
de Divinitate. Spiritismul nu este o religie în sine, căci nu deţine 
un corp ecleziast şi nici ritualuri specifice. Păstrându-şi tradiţia în 
care s-au născut, credincioşii oricărei religii îşi pot completa 
cunoştinţele spirituale, înţelegând şi aplicând mai bine normele 
propriei religii, devenind mai buni, mai morali, mai înţelepţi. 

ŞTIINŢĂ 

Aşa cum am spus, spiritismul are un aspect triplu, de 
fllosofie, ştiinţă şi religie. Ştiinţa spirituală revelată de acesta 
depăşeşte însă cu mult nivelul nostru de aplicabilitate practică. Ea 

ne este descrisă cât se poate de clar, aşa cum unui orb din naştere i 
se descrie un copac pe care el nu îl poate decât pipăi. Deocamdată 
puterile paranormale rămân rezervate unei elite şi nu pot fi 
reproduse la dorinţa oricui. în ciuda faptului că universităţi şi 
guverne alocă în secret resurse importante cercetărilor 
parapsihologice, mai ales în studii de manipulare a materiei şi 
conştiinţelor, acest domeniu interferă cu tărâmul spiritelor, unde 
ele deţin supremaţia absolută. Oamenii politici, savanţii şi 
supradotaţii ar trebui să manifeste mai multă modestie atunci când 
vor, sau chiar reuşesc parţial, să domine sfera fizică prin legităţi de 
ordin superior, energo-informaţional! 

Mai trebuie să spunem cât se poate de clar că ştiinţa 
spiritismului nu şi-a propus niciodată să înlocuiască ştiinţa 
pământească. Oamenii trebuie să cucerească pas cu pas legile 
materiei şi să-şi modeleze după propriul plan lumea în care trăiesc, 
prin ştiinţă, tehnică, tehnologie. Spiritismul nu ne dă de-a gata 
formule geniale şi invenţii epocale imediat şi oricând le cerem. 
Toate vin la timpul lor... 

ETICĂ 

Scopul principal al spiritismului este îmbunătăţirea morală a 
oamenilor, fără de care nici un progres real nu este posibil. 
Dezvoltarea unilaterală a ştiinţei, fără înţelepciunea necesară 
pentru a-i stăpâni puterile, este corect formulată prin sintagma 
„ştiinţă fără conştiinţă ”. Oamenii au acces tot mai facil la forţe 
distrugătoare ale vieţii şi conştiinţelor, iar fără o disciplină 
interioară şi autocontrol, ceea ce promite a aduce progresul şi 
comoditatea, se poate transforma în ruină, dezastru atât pentru 
individ, cât şi pentru societate. 

îmbunătăţirea morală nu este doar un deziderat pragmatic al 
civilizaţiei actuale, ci mai mult chiar, este imboldul etern şi divin 
care ne îndeamnă către perfecţiune. Această perfecţiune, după care 
tinde sufletul nostru tăcut, poate fi atinsă la capătul a milenii de 
evoluţie spirituală treptată, din regn în regn, dintr-o încarnare 
umană într-alta, până la epuizarea cauzelor interne ale suferinţei, 
în fond, am putea spune că până şi Soarele va muri într-o zi, iar 

viaţa noastră prezentă se va sfârşi încă şi mai repede. Ce rămâne cu 
adevărat în urma acestui Joc cosmic este avuţia acumulată de 
spiritul nemuritor în urma nenumăratelor existenţe terestre. 
Evoluţia spirituală este o miză pentru care merită să ne străduim a 
fi tot mai buni! 

MEDIUMI 

Elementul cheie al practicii spiritiste este mediumul. în 
CARTEA MEDIUMILOR, Allan Kardec menţionează cele două 
tipuri principale de mediumi: 

Tipul 1 - mediumi pentru EFECTE FIZICE, care pot ceda cu 
uşurinţă spiritelor o mare cantitate din bioenergia proprie, în 
scopul unor manifestări fizice. 

Tipul 2 - mediumi pentru COMUNICĂRI INTELECTUALE, 
la care procesele mentale sunt foarte intense, fiind foarte receptivi 
telepatic. 

Ne dăm seama că aceste calităţi speciale sunt în acelaşi timp şi 
o vulnerabilitate în faţa entităţilor ostile şi a energiilor diverse din 
mediul înconjurător. Am putea chiar reproşa ştiinţei psihiatrice 
actuale că încă nu a ajuns să separe patologia psihiatrică propriu- 
zisă de simptomele de sensibilitate exagerată a unei fiinţe cu 
aptitudini mediumnice! 

Mediumii sunt mai des întâlniţi decât am crede, majoritatea 
nefiind conştienţi de potenţialul lor şi nici de tehnicile 
parapsihologice pe care ar trebui să le cunoască pentru protecţia 
canalului telepatic. Mediumii nativi şi-ar putea elimina o parte din 
suferinţele karmice dacă şi-ar descoperi această vocaţie şi şi-ar 
pune-o în slujba semenilor, a lui Dumnezeu şi a îngerilor Săi. 

Celor care îşi îndeplinesc onorabil misiunea de medium li se 
cuvine tot respectul nostru, pentru că prin ei putem lua legătura 
direct cu inteligenţele invizibile care ne secondează din planul 
astral: îngeri păzitori, sufletele rudelor decedate, spirite superioare 
etc. Aceşti mediumi şi-au asumat încă dinainte de a se naşte o 
sarcină dificilă, dar meritorie, care incumbă un sacrificiu de sine. 
Eforturile lor sunt însă răsplătite înzecit prin satisfacţii spirituale şi 

recunoştinţa semenilor. Credem că în viitor tot mai mulţi semeni 
îşi vor descoperi calităţi de intermediari către lumea spiritelor. 

PREZENT ŞI VIITOR 

Spiritismul nu este o „modă desuetă”, cum pretind unii, ci o 
ştiinţă în plin avânt. Totalitatea cunoştinţelor spirituale acumulate 
de omenire până la ora actuală ne-a schimbat tuturor modul de 
gândire. Progresul ideatic survine treptat, de la an la an, de la o 
generaţie la alta, fără a putea fi stopat. Cercetători din diverse 
ramuri ale cunoaşterii se întâlnesc astăzi în studii şi teorii comune 
inter- şi trans-disciplinare, care folosesc şi concepte „spiritiste”, 
fără a le denumi neapărat astfel. Contează ca zestrea filosofico- 
spirituală să prospere, ca indivizii să se purifice mental şi sufletesc, 
ca lumea să devină un loc mai bun pentru toţi. 

Se pare că, în contextul ameninţărilor globale, singura cale 
pentru ca omenirea să înainteze este cea a colaborării cu spiritele 
superioare, în vederea contrării şi diminuării forţelor ostile 
omenirii. Viaţa este tot mai complicată şi avem nevoie de sfatul cât 
mai direct al îngerilor noştri veghetori, ai rudelor decedate care ne 
duc grija clipă de clipă şi care ne pot da sfaturi nepreţuite. Apelul 
la Divinitate, rugăciunea, reculegerea sunt arme imbatabile şi 
foarte necesare în zilele noastre dacă vrem să ne păstrăm curăţenia 
sufletească în mijlocul unei lumi tot mai haotice şi duşmănoase. 

Să fim însă optimişti! Planul divin îşi urmează cursul, în ciuda 
opoziţiei unora. Lumea trebuie să evolueze, oamenii să-şi ardă 
karma, iar încarnările să se producă în flux continuu. Mulţi copii 
de astăzi sunt mai inteligenţi şi mai spirituali decât cei de ieri, ceea 
ce este un semn al binecuvântării divine. Să ne punem încrederea 
în ei şi să-i ajutăm să-şi descopere marele potenţial de transformare 
a lumii! Aşa să ne ajute Dumnezeu! 

SPIRITISTUL 

Dacă studiez, aprob şi aplic conceptele spiritiste, mă pot 
considera spiritist. Nu am nevoie de diplomă sau de recunoaşterea 
vreunui for. Pot chiar să nu spun nimănui; în fond, este o chestiune 
intimă, între mine şi Dumnezeu! 

Odată ce te-ai deşteptat la realitatea existentă dincolo de 
simţuri, începi să înţelegi că toate fiinţele formează o unitate în 
sânul Dumnezeirii. Prin urmare, comportamentul altruist se 
impune de la sine şi vei dori să-l ajuţi pe cel care are deschiderea 
să ia contact cu această filosofie tămăduitoare a sufletului. Totuşi, 
numai cunoaşterea intelectuală a doctrinei spiritiste nu este 
suficientă. Fără o aplicare practică a principiilor sale morale - 
aceleaşi cu cele creştine - cunoaşterea rămâne sterilă. Dincolo de 
divergenţele teoriilor religioase, elementul comun tuturor căilor 
spirituale sunt virtuţile practice precum: compasiunea, altruismul, 
bunăvoinţa, caritatea, voluntariatul, cinstea, respectarea adevărului, 
pacea sufletească etc. 

în concluzie, nu trebuie să fii medium, nu trebuie să asişti la 
şedinţe spiritiste şi nu trebuie să scrii cărţi în acest domeniu ca să 
fii un adevărat spiritist. Şi nici nu-i nevoie să-ţi pui această etichetă 
- e de ajuns să fii. 

FALŞI MEDIUMI 

Se scriu şi se publică nenumărate cărţi, articole, comentarii, 
interviuri în care persoane care se pretind mediumi, channels, 
contactanţi, mesageri divini, avatari, guru... susţin tot felul de 
puncte de vedere, unele de-a dreptul penibile. Atragem atenţia 
asupra unui fenomen cu care convieţuim astăzi, mai mult ca 
niciodată: inflaţia de falşi prooroci. Marea lor majoritate se 
pretind a fi mediumi cu scriere automată, cărora entităţi superioare 
le dictează mesaje şi comunicări. începătorul într-ale spiritualităţii 
va pierde timp, energie şi va fi îndoctrinat cu minciuni. 

Unii dintre aceşti „falşi prooroci” par a fi sinceri în aberaţiile 
lor şi chiar au capacităţi mediumnice. Aceasta ne arată pericolele 
ce se pot ivi pe tărâmul mlăştinos al energiilor-gând fără ghidarea 
şi protecţia spirituală de cel mai înalt nivel. Riscul ca entităţi 
inferioare, la un moment dat, să ne domine mentalul nu trebuie 
niciodată subestimat, având ca rezultat căderea în ridicol, 
exacerbarea vanităţii, desconsiderarea semenilor şi celorlalţi 
mediumi, diverse obsesii şi chiar boala psihică... 

Demascarea unui fals se poate face prin intuiţie şi/sau 
experienţă. Cel mai bine pentru un novice este să lectureze întâi 
cărţile spiritiste fundamentale, unanim recunoscute şi apreciate! 


SPIRITISMUL NU ESTE VRĂJITORIE 

în România, s-a acreditat ideea eronată că ţigăncile vrăjitoare 
se ocupă cu spiritismul. Atragem atenţia că practicile lor 
neonorabile sunt contrare doctrinei spiritiste, ca şi creştinismului, 
din următoarele considerente: 

- spiritele pe care le contactează sunt inferioare: ale 
pământului, apei, focului, demoni ş.a.; 

- motivaţia vrăjitoarelor este banul şi numai banul, lipsindu-le 
altruismul manifestat de adevăratul spiritist; 

- scopul lor nu este acţiunea înţeleaptă, ci deseori unul 
meschin: să lege şi să dezlege cununii, să facă de rău etc; 

- lipsa educaţiei elementare le face în majoritate inapte să 
priceapă legităţile cosmice superioare, iar tradiţia moştenită le 
înrobeşte din copilărie într-un tipar de gândire egoist, răzbunător, 
vanitos - incompatibil cu comportamentul spiritual. (Ne cerem 
scuze dacă printre aceste persoane se află şi excepţii pozitive de la 
regula de mai sus!) 

în general, practica spiritistă nu are nimic de a face cu magia, 
pentru că: 

- în spiritism li se cer sfaturi de viaţă spiritelor, dar nu să ne 
rezolve ele problemele personale. în schimb, în magia invocatorie 
sunt chemate spirite inferioare, cu care magicianul face un pact de 
genul „mă serveşti, te slujesc” pentru obţinerea unor avantaje şi 
provocarea de situaţii favorabile. Oricât de tentantă ar părea la 
prima vedere, vinderea sufletului pentru iluzorii şi efemere 
recompense materiale va fi amarnic regretată, iar efectele sale nu 
sunt niciodată pe măsura aşteptărilor. Nimic nu se poate compara 
cu chinul pierderii libertăţii de conştiinţă, provocate de înfrăţirea 
cu spiritele inferioare... 

- în spiritism, deseori ne referim la karmă, căinţă şi ispăşire. 
Cunoaşterea karmei este primul pas în purificarea spirituală, al 
doilea constând în acţiunea sistematică pozitivă, în sensul 
compensării păcatelor din vieţile anterioare prin compasiune, 
altruism, sacrificiu de sine. în schimb, în magie, legea universală a 
cauzelor şi efectelor (a karmei, a justiţiei divine) este total 
ignorată. Contează numai interesul imediat, indiferent de 
consecinţele ulterioare. Este un mod de gândire imatur şi agresiv. 

Poate unora li s-ar părea că practica spiritistă este slabă în 
comparaţie cu practica magică şi că folosul lumesc ar fi în 
favoarea magiei. Nu vă lăsaţi înşelaţi de aparenţe! Spiritele 
superioare ne ajută întotdeauna, chiar şi când nu le-o cerem. Cu 
atât mai mult o vor face dacă văd bunăvoinţă din partea noastră de 
a ne ameliora moral şi spiritual. îngerii păzitori ştiu mereu de ce 
avem nevoie în etapa de viaţă în care ne aflăm şi ne pun la 
dispoziţie mijloacele comune pentru a ne duce existenţa până la 
capăt, conform destinului nostru. „Dumnezeu nu ne dă niciodată o 
suferinţă mai mare decât putem suporta ”, se spune şi este foarte 
adevărat. Am putea completa că „Dumnezeu nu ne dă mai mult 
bine decât avem nevoie pentru a ne încheia cu succes misiunea de 
viaţă pe care ne-a încredinţat-o ”. Trebuie să acceptăm că avem de 
ispăşit o karmă (păcatele vieţilor trecute), în virtutea cărora ni s-a 
trasat la naştere un destin şi un rost în viaţă. 

Totuşi, s-o spunem, de multe ori evenimentele în care suntem 
prinşi diferă substanţial de predestinarea noastră. Situaţii 
neprevăzute ne pot pune bariere şi capcane în care putem cădea, 
astfel cursul firesc al vieţii fiindu-ne deviat pe căi sumbre. Viitorul 
nu este bătut în cuie, iar pentru a fi feriţi de dureri nemeritate 
trebuie să manifestăm în permanenţă vigilenţă, luciditate, hotărârea 
de a sluji lui Dumnezeu şi speranţă în Graţia Divină. 

Fie ca această înţelepciune simplă să ne ghideze în momentele 
mai grele din viaţă! 

ANEXA 3 

ECTOPLASME 

Dacă globii luminoşi din poze datează doar de câţiva ani, în 
schimb ectoplasmele sunt fotografiate încă din secolul 19. Se ştie 
că ectoplasmele sunt un gen de energie eterică, foarte rafinată, 
care, acumulându-se în cantitate suficientă, poate provoca uneori 
efecte fizice. Ectoplasma a fost pusă în evidenţă în şedinţele 
spiritiste, provenind din bioenergia mediumului adormit şi putând 
fi vizibilă chiar cu ochiul liber. Unii mediumi experimentau 
fenomenul de proiecţie astrală sau eterică pe parcursul şedinţelor 
spiritiste, când deveneau temporar asemenea sufletelor care 
decedează. Astăzi extracorporalitatea este un fenomen paranormal 
notoriu, existând cursuri şi şcoli iniţiatice ce promovează tehnici 
modeme de provocare a acestei experienţe de neuitat. Prin urmare, 
ectoplasma este aspectul detectabil al unei decorporalizări eterice, 
este energia care însoţeşte conştiinţa când aceasta părăseşte corpul 
la moarte. 

Poate că şi din aceste considerente, mulţi oameni cred că orice 
ectoplasmă fotografiată sau percepută cu extrasimţurile ar fi o 
fantomă, adică un suflet pierdut între două lumi. Realitatea este 
însă alta. La moarte, sufletul se scurge din trup sub forma de 
ectoplasmă, dar apoi se reduce la forma de glob, care îi permite să 
călătorească mai repede şi în locuri diferite. Este un fenomen 
natural. Deci ectoplasma este starea temporară a sufletului desprins 
iremediabil de corp, urmată foarte repede de metamorfozarea sa în 
forma de sferă luminoasă, spirit liber. 

Iată o serie de fotografii succesive, realizate la înmormântarea 
unui copil, în care vedem cum se desprinde de cadavru corpul 
eteric, la câteva zile după moarte. Cu ocazia slujbei oficiate de 
preot, şi ultima rămăşiţă de energie eterică părăseşte iremediabil 
corpul, această energie vitală fără inteligenţă urmând să se 
risipească în spaţiu. Vezi foto Al a, b, c, care au fost luate la 
câteva secunde una după cealaltă, fenomenul nefiind observat cu 
ochiul liber de către cei prezenţi. 

Foto Al (a - c) Desprinderea treptată şi definitivă a corpului eteric 
din legătura sa cu corpul fizic 

în mod normal, carcasa energetică rămasă de pe urma 
spiritului eliberat de trup se descompune în particulele sale eterice 
componente. Uneori însă aceste resturi apar într-o formă oarecum 
compactă, de fum sau nor, plutind aiurea prin atmosferă. Când 
aceste ectoplasme rătăcitoare sunt surprinse de aparatele 
fotografice, pot fi asociate cu fantomele, vampirii sau alte produse 
ale imaginaţiei. Astfel de carcase astrale prezintă uneori o oarecare 
inteligenţă remanentă minoră, precum a animalelor inferioare, dar 
nu se compară cu inteligenţa spiritelor umane. Uneori, aceste 
resturi de energie pot fi preluate de spirite inferioare, pentru a 
realiza anumite efecte asupra naturii şi oamenilor speriaţi. Să 
reţinem însă că lumea spiritelor evoluate se află la un nivel 
vibratoriu mai ridicat decât nivelul strigoilor, moroilor, fantomelor 
etc. Aceste arătări din urmă au o inteligenţă redusă. De la spiritele 
înalte ne-a parvenit doctrina spiritistă, care este un factor 
iluminator de educaţie morală şi progres ştiinţific. 

Pe timp de ceaţă, pozele arată forme ca în foto 1.5-2, nu cu 
aspect ectoplasmatic. Putem fi absolut siguri că am surprins o 
ectoplasmă în fotografie atunci când nu este prea frig încât să ne 

iasă aburi din gură şi când nu avem prin preajmă vreo sursă de fum 
sau abur. Neavând nicio explicaţie fizică, acest abur straniu capătă 
o aură de mister autentic. Iată un exemplu, în foto A2. 



Foto A2 Ectoplasmă autentică 


în ultima vreme, am constatat că unii „parapsihologi” susţin în 
public că diversele ectoplasme, mai mult sau mai puţin autentice, 
ar fi chipurile, spirite, ba chiar spirite rele, care fac necazuri 
oamenilor. Este o eroare nemăsurată. în primul rând că 
ectoplasmele de culoare deschisă, cum sunt majoritatea, nu sunt şi 
nu pot fi parte a lumii întunericului. Spiritele rele au culori închise 
şi apar foarte rar ca globi în fotografii. La fel de rar apar în poze 
ectoplasme de culori sumbre. în al doilea rând, repetăm că 
ectoplasmele sunt doar energii rătăcitoare fără conştiinţă, deci ele 
nu vor face rău nimănui, neavând voinţa necesară pentru asemenea 
acţiune. 

Din păcate, mulţi „parapsihologi” cabotini preiau idei din 
filmele horror americane şi le validează, neconştientizând efectele 
psihologice extrem de nocive asupra populaţiei. Persoanele cu idei 
obsesive abia aşteaptă să se agaţe de o dovadă că fantasmele din 
coşmarele lor sunt reale, nu închipuite de creierul lor bolnav. Şi 
alte persoane instabile psihic pot prelua cu uşurinţă astfel de idei 
macabre şi să le transmită semenilor, într-un lanţ al terorii 
autogenerate de ignoranţă şi reavoinţă. 

în privinţa spiritelor inferioare, trebuie să conştientizăm că 
noi, oamenii le dăm energia pentru a ne face rău. Gândurile şi 
emoţiile noastre malefice sunt preluate de aceste vieţuitoare 
inferioare, care se „umflă” cu ele, căpătând putere. Prin urmare, 
oamenii de bine nu trebuie să fie obsedaţi de prezenţa acestora, 
fiindcă „ceea ce gândeşti ţi se va întâmpla”. Adică, acordându-le 
atenţie şi importanţă, practic le hrănim cu energia noastră. Cel mai 
bine ar fi să le ignorăm şi să ne gândim mai des la lumea minunată 
a spiritelor bune, puternice, care pot alunga într-o clipă întunericul 
prin lumina prezenţei lor angelice, care vine de la Domnul 
Dumnezeu cel atotputernic... 


ANEXA 4 

Miracolul din 13 octombrie 1917 de la Fatima, Portugalia 

Pe data de 13 octombrie 1917, la şase luni de la prima apariţie 
a Maicii Domnului celor trei copii senzitivi, aproximativ 70.000 de 
oameni au trecut prin mlaştini, pe o ploaie torenţială, pentru a 
ajunge pe dealul unde aveau loc apariţiile. Atunci s-a petrecut cel 
mai mare miracol al tuturor timpurilor, care nu poate fi pus pe 
seama ,, halucinaţiei colective ”, deşi niciun observator astronomic 
nu a consemnat ceva neobişnuit în acea zi. A fost un gen de 
simulare teatrală a sfârşitului lumii, dar cât se poate de reală şi 
dirijată de înţelepciunea şi puterea divină. 

Miracolul Soarelui 

«Dintr-odată, ploaia s-a oprit şi norii de dimineaţă s-au risipit. 
Soarele a apărut ca un disc de argint şi a început să se învârtă ca o 
roată de foc, proiectând în toate direcţiile jerbe de lumină, a căror 
culoare s-a schimbat de mai multe ori. Raze galbene, roşii, verzi, 
albastre colorau norii, copacii, dealurile, dând un aspect straniu 
peisajului, transformat în acest mod nemaivăzut de către Creatorul 
său. După câteva minute, astrul s-a oprit, radiind o lumină ce nu 
deranja ochii; apoi şi-a reluat dansul acesta stupefiant. Fenomenul 

s-a repetat de trei ori, de fiecare dată cu o mişcare şi mai rapidă, cu 
o lumină şi mai puternică, şi mai colorată. în cele 12 minute cât a 
durat acest spectacol impresionant, mulţimea a rămas în suspans, 
urmărind cu gura căscată acest fenomen dramatic şi captivant, care 
se putea vedea pe o rază de 60 km. Apoi spectatorii au avut 
impresia că Soarele se desprinde de pe firmament şi se prăvale 
asupra lor. Un strigăt puternic a izbucnit, în acelaşi timp, din toate 
piepturile. Mulţimea plângea şi se aştepta să vină sfârşitul lumii. 
Unele persoane au îngenuncheat, altele au ţipat, altele au început 
să se roage cu voce tare... Soarele şi-a încetat prăbuşirea şi s-a 
întors încet la locul său. Nu mai erau nori, cerul era limpede, de un 
albastru azuriu. întreaga mulţime s-a ridicat şi a rostit rugăciuni. 
Hainele oamenilor, complet udate de ploaie cu doar o clipă înainte, 
s-au uscat instantaneu. Starea de entuziasm a oamenilor a fost apoi 
de nedescris.» 

(extras din „Stigmatizaţi şi viziuni divine”, de Sanchez 
Ventura y Pascal) 


-SFÂRŞIT- 




